**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2021-01-06 Nr. T-13

Posėdžio data – 2020 m. gruodžio 22-23 d. Posėdis vyksta nuotoliniu būdu realiuoju laiku elektroninių ryšių priemonėmis.

Posėdžio pirmininkas – V. Grubliauskas, Savivaldybės meras.

Posėdžio sekretorius – M. Vitkus, Savivaldybės tarybos ir mero sekretorius.

Posėdžio I dalies pradžia – 2020-12-22, 9.00 val.

Klaipėdos miesto savivaldybės tarybos narių, dalyvaujančių posėdyje registracija – kvorumo nustatymas. Registravosi 29 Tarybos nariai.

Aistė Žilinskienė, Vyriausiosios Rinkimų Komisijos atstovė, supažindina Tarybos narius su tarybos narių priesaikos davimo tvarka, priima Antano Kontauto priesaiką ir paskelbia, kad
A. Kontautas įgijo visas Tarybos nario teises ir pareigas.

Klaipėdos miesto savivaldybės tarybą (toliau – Taryba) sudaro 31 Tarybos narys. 2020 m. gruodžio 22-23 d. posėdyje dalyvauja 31 Tarybos narys. Posėdyje dalyvaujančių Tarybos narių ir svečių sąrašai pridedami (1-3 priedai).

SVARSTYTA. Darbotvarkės tvirtinimas.

V. Grubliauskas praneša, kad sudarytoje darbotvarkėje yra 37 klausimai:

1. Dėl Klaipėdos miesto savivaldybės tarybos 2020 m. vasario 27 d. sprendimo Nr. T2-27 „Dėl Klaipėdos miesto savivaldybės 2020 metų biudžeto patvirtinimo“ pakeitimo. Pranešėja K. Petraitienė.

2. Dėl Klaipėdos miesto savivaldybės tarybos 2013 m. vasario 28 d. sprendimo Nr. T2-36 „Dėl Klaipėdos miesto savivaldybės administracijos direktoriaus rezervo naudojimo taisyklių patvirtinimo“ pakeitimo. Pranešėja K. Petraitienė.

3. Dėl Klaipėdos miesto savivaldybės infrastruktūros plėtros įmokos tarifų nustatymo ir Klaipėdos miesto savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimo. Pranešėja K. Petraitienė.

4. Dėl Savivaldybės infrastruktūros plėtros rėmimo programos komisijos sudėties ir darbo reglamento patvirtinimo. Pranešėja M. Černiūtė-Amšiejienė.

5. Dėl Klaipėdos miesto savivaldybės infrastruktūros pripažinimo prioritetine kriterijų patvirtinimo. Pranešėja M. Černiūtė-Amšiejienė.

6. Dėl savivaldybės draustinio steigimo Klaipėdos miesto savivaldybės teritorijoje, valstybinių miškų urėdijos Kretingos regioninio padalinio Klaipėdos girininkijos miške. Pranešėja M. Černiūtė-Amšiejienė.

7. Dėl botaninio-zoologinio draustinio Klaipėdos miesto savivaldybės teritorijoje, valstybinių miškų urėdijos Kretingos regioninio padalinio Klaipėdos girininkijos miške, ribų plano rengimo. Pranešėja M. Černiūtė-Amšiejienė.

8. Dėl draudimo naudoti civilines pirotechnikos priemones. Pranešėjas M. Poimanskis.

9. Dėl Klaipėdos miesto savivaldybės 2018 m. lapkričio 29 d. sprendimo Nr. T2-247 „Dėl Klaipėdos miesto savivaldybės stipendijų kultūros ir meno kūrėjams skyrimo nuostatų patvirtinimo“ pakeitimo. Pranešėja E. Deltuvaitė.

10. Dėl pritarimo Prancūzijos ambasados Lietuvoje, Klaipėdos miesto savivaldybės ir Klaipėdos universiteto bendradarbiavimo sutarties projektui. Pranešėja E. Deltuvaitė.

11. Dėl Klaipėdos miesto savivaldybės tarybos 2020 m. sausio 30 d. sprendimo Nr. T2-24 „Dėl Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“ pakeitimo. Pranešėja A. Valadkienė.

12. Dėl Klaipėdos darželio „Gintarėlis“ nuostatų patvirtinimo. Pranešėja L. Prižgintienė.

13. Dėl Klaipėdos Marijos Montessori mokyklos-darželio nuostatų patvirtinimo. Pranešėja L. Prižgintienė.

14. Dėl Klaipėdos „Varpelio“ mokyklos-darželio nuostatų patvirtinimo. Pranešėja L. Prižgintienė.

15. Dėl Klaipėdos „Saulutės“ mokyklos-darželio nuostatų patvirtinimo. Pranešėja L. Prižgintienė.

16. Dėl Klaipėdos Simono Dacho progimnazijos nuostatų patvirtinimo. Pranešėja L. Prižgintienė.

17. Dėl Klaipėdos „Versmės“ progimnazijos nuostatų patvirtinimo. Pranešėja L. Prižgintienė.

18. Dėl Klaipėdos Hermano Zudermano gimnazijos nuostatų patvirtinimo. Pranešėja L. Prižgintienė.

19. Dėl Klaipėdos „Vėtrungės“ gimnazijos nuostatų patvirtinimo. Pranešėja L. Prižgintienė.

20. Dėl Klaipėdos „Aukuro“ gimnazijos nuostatų patvirtinimo. Pranešėja L. Prižgintienė.

21. Dėl Klaipėdos „Žemynos“ gimnazijos nuostatų patvirtinimo. Pranešėja L. Prižgintienė.

22. Dėl Klaipėdos miesto švietimo įstaigų, įgyvendinančių ikimokyklinio ir priešmokyklinio ugdymo programas, 2021–2025 metų tinklo pertvarkos bendrojo plano patvirtinimo. Pranešėja L. Prižgintienė.

23. Dėl Klaipėdos miesto savivaldybės tarybos 2015 m. balandžio 14 d. sprendimo
Nr. T2-53 „Dėl Mokesčio už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, kompensavimo tvarkos aprašo patvirtinimo“ pakeitimo. Pranešėja J. Ceplienė.

24. Dėl biudžetinės įstaigos Klaipėdos futbolo sporto mokyklos pertvarkymo. Pranešėja J. Ceplienė.

25. Dėl Klaipėdos miesto savivaldybės tarybos 2020 m. liepos 30 d. sprendimo Nr. T2-179 „Dėl pritarimo projekto „Paslaugų vaikams su negalia ir jų šeimoms plėtra Klaipėdos regione“ paraiškos teikimui ir įgyvendinimui“ pakeitimo. Pranešėja R. Perminienė.

26. Dėl Klaipėdos miesto savivaldybės socialinių paslaugų 2021 metų plano patvirtinimo. Pranešėja A. Liesytė.

27. Dėl pritarimo atliekų, naudojamų kogeneracinės jėgainės veikloje, priėmimo įkainiui. Pranešėja R. Jievaitienė.

28. Dėl Klaipėdos miesto savivaldybės tarybos 2011 m. lapkričio 24 d. sprendimo Nr. T2‑370 „Dėl Klaipėdos miesto savivaldybės komunalinių atliekų tvarkymo taisyklių patvirtinimo“ pakeitimo. Pranešėja R. Jievaitienė.

29. Dėl Klaipėdos miesto savivaldybės tarybos 2010 m. lapkričio 25 d. sprendimo Nr. T2‑330 „Dėl Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatų patvirtinimo“ pakeitimo. Pranešėja R. Jievaitienė.

30. Dėl amortizacinių atskaitymų normatyvų ir rinkos pataisos koeficiento patvirtinimo. Pranešėja L. Murauskienė.

31. Dėl socialinio būsto nuomos sąlygų pakeitimo. Pranešėja L. Murauskienė.

32. Dėl Klaipėdos miesto savivaldybės tarybos 2018 m. rugsėjo 13 d. sprendimo
Nr. T2-185 ,,Dėl Klaipėdos miesto darnaus judumo plano patvirtinimo“ pakeitimo. Pranešėjas R. Mockus.

33. Dėl pritarimo projekto „Darnaus judumo priemonių diegimas Klaipėdos mieste“ įgyvendinimui. Pranešėja E. Jurkevičienė.

34. Dėl sutikimo perimti valstybės turtą. Pranešėjas E. Simokaitis.

35. Dėl nešiojamųjų kompiuterių perėmimo savivaldybės nuosavybėn ir jų perdavimo valdyti, naudoti ir disponuoti patikėjimo teise. Pranešėjas E. Simokaitis.

36. Dėl savivaldybės būsto pardavimo. Pranešėjas E. Simokaitis.

37. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms. Pranešėjas E. Simokaitis.

V. Grubliauskas informuoja, kad Tarybai apsispręsti dėl įtraukimo į posėdžio darbotvarkę yra teikiami keturi sprendimų projektai:

1. Dėl Klaipėdos miesto savivaldybės tarybos 2019 m. gegužės 30 d. sprendimo Nr. T2-142 „Dėl Klaipėdos miesto savivaldybės tarybos veiklos reglamento komisijos sudarymo“ pakeitimo. Pranešėjas M. Vitkus.

2. Dėl Klaipėdos miesto savivaldybės tarybos 2019 m. gegužės 3 d. sprendimo Nr. T2-121 „Dėl Klaipėdos miesto savivaldybės tarybos kontrolės komiteto sudarymo“ pakeitimo. Pranešėjas M. Vitkus.

3. Dėl Klaipėdos miesto savivaldybės tarybos 2019 m. gegužės 3 d. sprendimo Nr. T2-120 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo. Pranešėjas M. Vitkus.

4. Dėl Klaipėdos geležinkelio mazgo plėtros. Pranešėjas A. Kačalinas.

V. Grubliauskas siūlo po pertraukos išklausyti S. Budino, V. Janušonio, R. Bekėžienės informacijos, o prieš klausimą „Dėl Klaipėdos geležinkelio mazgo plėtros“ – A. Dobranskio.

V. Grubliauskas siūlo papildomą klausimą „Dėl Klaipėdos geležinkelio mazgo plėtros“ teikti svarstyti po pagrindinės darbotvarkės klausimo „Dėl Klaipėdos miesto savivaldybės infrastruktūros pripažinimo prioritetine kriterijų patvirtinimo“. Bendru sutarimu pritarta siūlymui.

V. Grubliauskas siūlo balsavimu apsispręsti dėl darbotvarkės tvirtinimo. Balsavimu (už – 25, prieš – 0, susilaiko – 1), pritarta darbotvarkei su pakeitimu.

PATVIRTINTA DARBOTVARKĖ:

1. Dėl Klaipėdos miesto savivaldybės tarybos 2020 m. vasario 27 d. sprendimo Nr. T2-27 „Dėl Klaipėdos miesto savivaldybės 2020 metų biudžeto patvirtinimo“ pakeitimo. Pranešėja K. Petraitienė.

2. Dėl Klaipėdos miesto savivaldybės tarybos 2013 m. vasario 28 d. sprendimo Nr. T2-36 „Dėl Klaipėdos miesto savivaldybės administracijos direktoriaus rezervo naudojimo taisyklių patvirtinimo“ pakeitimo. Pranešėja K. Petraitienė.

3. Dėl Klaipėdos miesto savivaldybės infrastruktūros plėtros įmokos tarifų nustatymo ir Klaipėdos miesto savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimo. Pranešėja K. Petraitienė.

4. Dėl Savivaldybės infrastruktūros plėtros rėmimo programos komisijos sudėties ir darbo reglamento patvirtinimo. Pranešėja M. Černiūtė-Amšiejienė.

5. Dėl Klaipėdos miesto savivaldybės infrastruktūros pripažinimo prioritetine kriterijų patvirtinimo. Pranešėja M. Černiūtė-Amšiejienė.

6. Dėl Klaipėdos geležinkelio mazgo plėtros. Pranešėjas A. Kačalinas.

7. Dėl savivaldybės draustinio steigimo Klaipėdos miesto savivaldybės teritorijoje, valstybinių miškų urėdijos Kretingos regioninio padalinio Klaipėdos girininkijos miške. Pranešėja M. Černiūtė-Amšiejienė.

8. Dėl botaninio-zoologinio draustinio Klaipėdos miesto savivaldybės teritorijoje, valstybinių miškų urėdijos Kretingos regioninio padalinio Klaipėdos girininkijos miške, ribų plano rengimo. Pranešėja M. Černiūtė-Amšiejienė.

9. Dėl draudimo naudoti civilines pirotechnikos priemones. Pranešėjas M. Poimanskis.

10. Dėl Klaipėdos miesto savivaldybės 2018 m. lapkričio 29 d. sprendimo Nr. T2-247 „Dėl Klaipėdos miesto savivaldybės stipendijų kultūros ir meno kūrėjams skyrimo nuostatų patvirtinimo“ pakeitimo. Pranešėja E. Deltuvaitė.

11. Dėl pritarimo Prancūzijos ambasados Lietuvoje, Klaipėdos miesto savivaldybės ir Klaipėdos universiteto bendradarbiavimo sutarties projektui. Pranešėja E. Deltuvaitė.

12. Dėl Klaipėdos miesto savivaldybės tarybos 2020 m. sausio 30 d. sprendimo Nr. T2-24 „Dėl Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“ pakeitimo. Pranešėja A. Valadkienė.

13. Dėl Klaipėdos darželio „Gintarėlis“ nuostatų patvirtinimo. Pranešėja L. Prižgintienė.

14. Dėl Klaipėdos Marijos Montessori mokyklos-darželio nuostatų patvirtinimo. Pranešėja L. Prižgintienė.

15. Dėl Klaipėdos „Varpelio“ mokyklos-darželio nuostatų patvirtinimo. Pranešėja L. Prižgintienė.

16. Dėl Klaipėdos „Saulutės“ mokyklos-darželio nuostatų patvirtinimo. Pranešėja L. Prižgintienė.

17. Dėl Klaipėdos Simono Dacho progimnazijos nuostatų patvirtinimo. Pranešėja L. Prižgintienė.

18. Dėl Klaipėdos „Versmės“ progimnazijos nuostatų patvirtinimo. Pranešėja L. Prižgintienė.

19. Dėl Klaipėdos Hermano Zudermano gimnazijos nuostatų patvirtinimo. Pranešėja L. Prižgintienė.

20. Dėl Klaipėdos „Vėtrungės“ gimnazijos nuostatų patvirtinimo. Pranešėja L. Prižgintienė.

21. Dėl Klaipėdos „Aukuro“ gimnazijos nuostatų patvirtinimo. Pranešėja L. Prižgintienė.

22. Dėl Klaipėdos „Žemynos“ gimnazijos nuostatų patvirtinimo. Pranešėja L. Prižgintienė.

23. Dėl Klaipėdos miesto švietimo įstaigų, įgyvendinančių ikimokyklinio ir priešmokyklinio ugdymo programas, 2021–2025 metų tinklo pertvarkos bendrojo plano patvirtinimo. Pranešėja L. Prižgintienė.

24. Dėl Klaipėdos miesto savivaldybės tarybos 2015 m. balandžio 14 d. sprendimo
Nr. T2-53 „Dėl Mokesčio už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, kompensavimo tvarkos aprašo patvirtinimo“ pakeitimo. Pranešėja J. Ceplienė.

25. Dėl biudžetinės įstaigos Klaipėdos futbolo sporto mokyklos pertvarkymo. Pranešėja J. Ceplienė.

26. Dėl Klaipėdos miesto savivaldybės tarybos 2020 m. liepos 30 d. sprendimo Nr. T2-179 „Dėl pritarimo projekto „Paslaugų vaikams su negalia ir jų šeimoms plėtra Klaipėdos regione“ paraiškos teikimui ir įgyvendinimui“ pakeitimo. Pranešėja R. Perminienė.

27. Dėl Klaipėdos miesto savivaldybės socialinių paslaugų 2021 metų plano patvirtinimo. Pranešėja A. Liesytė.

28. Dėl pritarimo atliekų, naudojamų kogeneracinės jėgainės veikloje, priėmimo įkainiui. Pranešėja R. Jievaitienė.

29. Dėl Klaipėdos miesto savivaldybės tarybos 2011 m. lapkričio 24 d. sprendimo Nr. T2‑370 „Dėl Klaipėdos miesto savivaldybės komunalinių atliekų tvarkymo taisyklių patvirtinimo“ pakeitimo. Pranešėja R. Jievaitienė.

30. Dėl Klaipėdos miesto savivaldybės tarybos 2010 m. lapkričio 25 d. sprendimo Nr. T2‑330 „Dėl Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatų patvirtinimo“ pakeitimo. Pranešėja R. Jievaitienė.

31. Dėl amortizacinių atskaitymų normatyvų ir rinkos pataisos koeficiento patvirtinimo. Pranešėja L. Murauskienė.

32. Dėl socialinio būsto nuomos sąlygų pakeitimo. Pranešėja L. Murauskienė.

33. Dėl Klaipėdos miesto savivaldybės tarybos 2018 m. rugsėjo 13 d. sprendimo
Nr. T2-185 ,,Dėl Klaipėdos miesto darnaus judumo plano patvirtinimo“ pakeitimo. Pranešėjas R. Mockus.

34. Dėl pritarimo projekto „Darnaus judumo priemonių diegimas Klaipėdos mieste“ įgyvendinimui. Pranešėja E. Jurkevičienė.

35. Dėl sutikimo perimti valstybės turtą. Pranešėjas E. Simokaitis.

36. Dėl nešiojamųjų kompiuterių perėmimo savivaldybės nuosavybėn ir jų perdavimo valdyti, naudoti ir disponuoti patikėjimo teise. Pranešėjas E. Simokaitis.

37. Dėl savivaldybės būsto pardavimo. Pranešėjas E. Simokaitis.

38. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms. Pranešėjas E. Simokaitis.

39. Dėl Klaipėdos miesto savivaldybės tarybos 2019 m. gegužės 30 d. sprendimo Nr. T2-142 „Dėl Klaipėdos miesto savivaldybės tarybos veiklos reglamento komisijos sudarymo“ pakeitimo. Pranešėjas M. Vitkus.

40. Dėl Klaipėdos miesto savivaldybės tarybos 2019 m. gegužės 3 d. sprendimo Nr. T2-121 „Dėl Klaipėdos miesto savivaldybės tarybos kontrolės komiteto sudarymo“ pakeitimo. Pranešėjas M. Vitkus.

41. Dėl Klaipėdos miesto savivaldybės tarybos 2019 m. gegužės 3 d. sprendimo Nr. T2-120 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo. Pranešėjas M. Vitkus.

V. Grubliauskas supažindina Tarybos narius su V. Plečkaičio pareiškimu dėl jo darbo Taryboje.

1. SVARSTYTA. Klaipėdos miesto savivaldybės tarybos 2020 m. vasario 27 d. sprendimo Nr. T2-27 „Dėl Klaipėdos miesto savivaldybės 2020 metų biudžeto patvirtinimo“ pakeitimas.

Pranešėja – K. Petraitienė, Finansų skyriaus vedėja. Informuoja, kad sprendimo projektą svarstė visi komitetai (be Kontrolės), jam buvo pritarta be pastabų.

Prašo leisti patikslinti sprendimo projektą, kadangi Lietuvos Respublikos susisiekimo ministro įsakymu savivaldybei sumažinta 3400,0 tūkst. Eur projektui „Baltijos pr., Šilutės pl. ir Vilniaus pl. žiedinės sankryžos Klaipėdos m. rekonstravimas“ finansuoti. Taip pat, siūlo pakoreguoti projektą, atsižvelgiant įLietuvos Respublikos švietimo, mokslo ir sporto ministro įsakymą, kuriuo skirta 30,0 tūkst. Eur Klaipėdos miesto sporto bazių valdymo centro „Neptūno“ sporto salės parketo dangos remontui, ženklinimui atnaujinti, siekiant atitikti minimalius sporto renginio infrastruktūros reikalavimus bei Lietuvos Respublikos švietimo, mokslo ir sporto ministro įsakymą, kuriuo skirta 130,0 tūkst. Eur mobilios salės futbolo dangos įsigijimui.

V. Grubliauskas siūlo apsispręsti dėl Savivaldybės administracijos siūlomų pakeitimų. Bendru sutarimu, pritarta siūlomiems pakeitimams.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2020 m. vasario 27 d. sprendimo Nr. T2-27 „Dėl Klaipėdos miesto savivaldybės 2020 metų biudžeto patvirtinimo“ pakeitimo:

„1. Pakeisti Klaipėdos miesto savivaldybės tarybos 2020 m. vasario 27 d. sprendimą Nr. T2‑27 „Dėl Klaipėdos miesto savivaldybės 2020 metų biudžeto patvirtinimo“:

1.1. pakeisti 1 punktą ir jį išdėstyti taip:

„1. Patvirtinti Klaipėdos miesto savivaldybės 2020 metų biudžetą – 222745,0 tūkst. eurų prognozuojamų pajamų, 224245,0 tūkst. eurų asignavimų (asignavimai viršija pajamas 1500,0 tūkst. eurų skolintomis lėšomis), iš jų – 95113,5 tūkst. eurų asignavimų iš specialios tikslinės dotacijos valstybinėms (valstybės perduotoms savivaldybėms) funkcijoms atlikti, mokymo reikmėms finansuoti, savivaldybėms perduotoms įstaigoms išlaikyti, savivaldybių mokykloms (klasėms), turinčioms specialiųjų ugdymosi poreikio mokinių, finansuoti, dotacijos neformaliajam vaikų švietimui, ilgalaikiam materialiajam ir nematerialiajam turtui įsigyti, tarpinstitucinio bendradarbiavimo koordinatorių pareigybėms išlaikyti, vietinės reikšmės keliams tiesti, taisyti (remontuoti), rekonstruoti, prižiūrėti, saugaus eismo sąlygoms užtikrinti, šiems keliams inventorizuoti, Politinių kalinių ir tremtinių šeimų sugrįžimo į Lietuvą ir jų aprūpinimo programos įgyvendinimui savivaldybėse, vienkartinėms premijoms už ypač svarbių užduočių vykdymą valstybės lygio ekstremaliosios situacijos ir karantino laikotarpiu savivaldybių socialinių paslaugų įstaigose dirbantiems darbuotojams išmokėti, vaikų vasaros stovyklų ir kitų neformaliojo vaikų švietimo veiklų finansavimui, aplinkos pritaikymui ir aplinkosaugos priemonių įgyvendinimui Baltijos jūros paplūdimių zonoje, išlaidoms, susijusioms su pedagoginių darbuotojų skaičiaus optimizavimu, apmokėti, piniginei socialinei paramai nepasiturintiems gyventojams skirti, paramai šeimoms ir asmenims būstui išsinuomoti teikti, sveikos gyvensenos įgūdžiams bendruomenėse stiprinti bei visuomenės sveikatos stebėsenai savivaldybėse vykdyti, psichologinių sunkumų patiriantiems mokiniams pagalbai teikti, savivaldybių patirtoms materialinių išteklių teikimo, siekiant šalinti COVID-19 ligos padarinius ir valdyti jos plitimą esant valstybės lygio ekstremaliajai situacijai, išlaidoms kompensuoti, Europos Sąjungos finansinės paramos ir bendrojo finansavimo lėšų projektams finansuoti, ir 3245,8 tūkst. eurų biudžeto išlaidų paskoloms grąžinti (1 priedas).“;

1.2. pakeisti 2 punktą ir jį išdėstyti taip:

„2. Patvirtinti savivaldybės biudžeto asignavimus išlaidoms – 176339,0 tūkst. eurų, iš jų darbo užmokesčiui – 109546,0 tūkst. eurų, ir turtui įsigyti – 47906,0 tūkst. eurų.“;

1.3. pakeisti 1 priedą ir jį išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaiko – 0.

2. SVARSTYTA. Klaipėdos miesto savivaldybės tarybos 2013 m. vasario 28 d. sprendimo Nr. T2-36 „Dėl Klaipėdos miesto savivaldybės administracijos direktoriaus rezervo naudojimo taisyklių patvirtinimo“ pakeitimas.

Pranešėja – K. Petraitienė, Finansų skyriaus vedėja, pristato sprendimo projektą.

V. Grubliauskas informuoja, kad sprendimo projektui be pastabų pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2013 m. vasario 28 d. sprendimo Nr. T2-36 „Dėl Klaipėdos miesto savivaldybės administracijos direktoriaus rezervo naudojimo taisyklių patvirtinimo“ pakeitimo:

„1. Pakeisti Klaipėdos miesto savivaldybės administracijos direktoriaus rezervo naudojimo taisykles, patvirtintas Klaipėdos miesto savivaldybės tarybos 2013 m. vasario 28 d. sprendimu Nr. T2-36 „Dėl Klaipėdos miesto savivaldybės administracijos direktoriaus rezervo naudojimo taisyklių patvirtinimo“, ir jas išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaiko – 0.

3. SVARSTYTA. Klaipėdos miesto savivaldybės infrastruktūros plėtros įmokos tarifų nustatymo ir Klaipėdos miesto savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimas.

Pranešėja – K. Petraitienė, Finansų skyriaus vedėja.

V. Grubliauskas informuoja, kad sprendimo projektą svarstė Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai. Miesto ūkio ir aplinkosaugos komitetas sprendimo projektui nepritarė, o Miesto plėtros ir strateginio planavimo komitetas pritarė su pavedimu.

K. Petraitienė pristato sprendimo projektą. Prašo leisti ištaisyti techninę klaidą ir pakeisti aprašo 6 punktą, išdėstant jį taip:

„6. Įmoka dalimis gali būti mokama, jei sudaroma savivaldybės infrastruktūros plėtros sutartis. Įmokai dalimis taikomi šie reikalavimai: pirmoji Įmokos dalis, kuri sumokama iki statybą leidžiančio dokumento išdavimo dienos arba iki statybos ir (ar) įrengimo darbų pradžios, kai statybą leidžiantis dokumentas neprivalomas, gali sudaryti *ne mažiau* kaip 20 proc. visos Įmokos; likusi Įmoka gali būti išdėstoma ne daugiau kaip 4 lygiomis ir vienodais laiko intervalais mokamomis dalimis.“

J. Simonavičiūtė sako, kad Miesto plėtros ir strateginio planavimo komitetas pritarė sprendimo projektui su pavedimu Savivaldybės administracijai – išnagrinėti infrastruktūros plėtros įmokų atvejus nuo 2021-01-01 iki 2021-03-31 ir jų apimtis už anksčiau pastatytus statinius,  ir  nustačius poreikį, spręsti dėl savivaldybės infrastruktūros plėtros įmokų mokesčių lengvatų teikimo tvarkos aprašo parengimo.

A. Velykienė siūlo ne po trijų mėnesių, o nedelsiant ruošti mokesčių lengvatų teikimo anksčiau pastatytiems statiniams tvarką. Informuoja, kad susilaikys balsuojant.

S. Budinas siūlo nustatyti, kad šis sprendimas įsigalioja nuo 2021 m. sausio 1 d., tačiau mokestį taikyti nuo balandžio 1 d.

V. Grubliauskas siūlo apsispręsti dėl Savivaldybės administracijos siūlomo pakeitimo. Bendru sutarimu pritarta pakeitimui.

V. Grubliauskas siūlo apsispręsti dėl pritarimo Miesto plėtros ir strateginio planavimo komiteto pavedimui: Savivaldybės administracijai išnagrinėti infrastruktūros plėtros įmokų atvejus nuo 2021-01-01 iki 2021-03-31 ir jų apimtis už anksčiau pastatytus statinius, ir  nustačius poreikį, spręsti dėl savivaldybės infrastruktūros plėtros įmokų mokesčių lengvatų teikimo tvarkos aprašo parengimo. Bendru sutarimu pritarta komiteto pavedimui.

S. Budinas, frakcijos vardu, prašo pertraukos.

Pertrauka.

S. Budinas sako, kad frakcija pritars sprendimo projektui, tačiau siūlo Savivaldybės administracijai iki š. m. balandžio 1 d. pateikti Tarybai informaciją, kiek buvo išduota statybos leidimų, kiek kompensuota, kiek surinkta mokesčio.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės infrastruktūros plėtros įmokos tarifų nustatymo ir Klaipėdos miesto savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimo:

1. „Patvirtinti Klaipėdos miesto savivaldybės infrastruktūros plėtros įmokos tarifus:
	1. socialinės infrastruktūros plėtros įmokos tarifą, taikomą gyvenamiesiems pastatams, negyvenamiesiems viešbučių, administracinės, prekybos, paslaugų, maitinimo, transporto, kultūros, mokslo, gydymo, poilsio, sporto, religinės paskirties pastatams ir sporto paskirties inžineriniams statiniams, – 5,41 Eur už kvadratinį metrą;
	2. inžinerinės infrastruktūros plėtros įmokos tarifą, taikomą visiems statiniams, – 5,15 Eur už kvadratinį metrą.
2. Patvirtinti inžinerinės ir socialinės savivaldybės infrastruktūros plėtros įmokos tarifų, taikomų prekybos paskirties pastatams, diferencijavimo koeficientą – 2,0.
3. Patvirtinti Klaipėdos miesto savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašą (pridedama).
4. Nustatyti, kad šis sprendimas įsigalioja 2021 m. sausio 1 d.
5. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 3.

.

4. SVARSTYTA. Savivaldybės infrastruktūros plėtros rėmimo programos komisijos sudėties ir darbo reglamento patvirtinimas.

Pranešėja – M. Černiūtė-Amšiejienė, Urbanistikos ir architektūros skyriaus vedėja, pristato sprendimo projektą. Informuoja, kad sprendimo projektas Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetuose suderintas be pastabų, tačiau Vyriausybės atstovė nurodė, kad tikslinga papildyti sprendimo projektą nauju punktu dėl sprendimo įsigaliojimo nuo 2021 m. sausio 1 d. Atsižvelgiant į tai, prašo leisti papildyti sprendimo projektą.

V. Grubliauskas siūlo apsispręsti dėl Savivaldybės administracijos siūlomo pakeitimo. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Savivaldybės infrastruktūros plėtros rėmimo programos komisijos sudėties ir darbo reglamento patvirtinimo:

„1. Patvirtinti Savivaldybės infrastruktūros plėtros rėmimo programos komisijos sudėtį:

pirmininkas – Savivaldybės administracijos direktorius;

nariai:

savivaldybės vyriausiasis architektas;

savivaldybės vyriausiasis inžinierius;

Strateginio planavimo skyriaus vedėjas;

Statybos leidimų ir statinių priežiūros skyriaus vedėjas;

Teisės skyriaus vedėjas;

Žemėtvarkos skyriaus vedėjas.

2. Patvirtinti Savivaldybės infrastruktūros plėtros rėmimo programos komisijos darbo reglamentą (pridedama).

3. Nustatyti, kad šis sprendimas įsigalioja 2021 m. sausio 1 d.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaiko – 0.

5. SVARSTYTA. Klaipėdos miesto savivaldybės infrastruktūros pripažinimo prioritetine kriterijų patvirtinimas.

Pranešėja – M. Černiūtė-Amšiejienė, Urbanistikos ir architektūros skyriaus vedėja, pristato sprendimo projektą. Informuoja, kad sprendimo projektas be pastabų suderintas Miesto ūkio ir aplinkosaugos komitete, o Finansų ir ekonomikos bei Miesto plėtros ir strateginio planavimo komitetuose su pastaba – peržiūrėti kriterijus patvirtinus bendrojo plano keitimą. Savivaldybės administracija pritaria komitetų pastabai ir siūlo Tarybos sprendimą dėl savivaldybės infrastruktūros pripažinimo prioritetine kriterijų peržiūrėti patvirtinus bendrojo plano keitimą.

A. Andziulis sako, kad jau dabar kiekvienas kriterijus turėtų būti skaitmenizuotas ir suvestas į lenteles, ir kad verslininkams būtų lengviau naudotis jiems rūpima informacija.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės infrastruktūros pripažinimo prioritetine kriterijų patvirtinimo:

„1. Patvirtinti Klaipėdos miesto savivaldybės infrastruktūros pripažinimo prioritetine kriterijus:

* 1. savivaldybės infrastruktūros plėtra urbanizuotų teritorijų vidinės struktūros tobulinimui, modernizavimui, sutankinimui ir konversijai:
		1. socialinė savivaldybės infrastruktūra, skirta ugdymo poreikiams tenkinti (ikimokyklinio, priešmokyklinio ir bendrojo ugdymo įstaigų įrengimas, statyba ar rekonstrukcija, siekiant padidinti ugdymo vietų skaičių) ir šiai savivaldybės funkcijai vykdyti užtikrinant darnų judumą mieste bei mažinant gyventojų mobilumo poreikius kompaktiškai užstatytose savivaldybės teritorijose;
		2. socialinės savivaldybės infrastruktūra, skirta socialinėms savivaldybės funkcijoms vykdyti (gydymo įstaigos, socialinis būstas, slaugos namai, dienos centrai ir kt.), kuri planuojama urbanizuotose teritorijose ir gyvenamųjų teritorijų centruose (pacentriuose), užtikrinant gerą pasiekimą viešuoju transportu ir bevariklėmis transporto priemonėmis;
		3. savivaldybės infrastruktūra, skirta 1940–1990 metais statytų daugiabučių gyvenamųjų namų rajonų kompleksiniam modernizavimui ir Klaipėdos miesto savivaldybės tarybos patvirtintoms tikslinėms teritorijoms;
		4. savivaldybės infrastruktūra, skirta konversijai neefektyviai naudojamų užstatytų teritorijų miesto centre, pacentriuose ir Danės upės prieigose naujam (antriniam) panaudojimui, kur vykdoma transformacija iš neefektyvios pramonės teritorijų bei apleistų teritorijų į daugiafunkces miesto centro ar gyvenamąsias zonas;
		5. savivaldybės infrastruktūra, skirta sodininkų bendrijų teritorijų konversijai į gyvenamąsias teritorijas;
	2. savivaldybės infrastruktūros plėtra urbanizuojamų teritorijų darniai plėtrai:
		1. inžinerinė savivaldybės infrastruktūra, skirta užtikrinti sparčiai besivystančių urbanizuojamų mišrių gyvenamosios ir paslaugų funkcijos rajonų susisiekimui su miesto centru ir kitais gyvenamaisiais rajonais, užtikrinant pasiekimą viešuoju transportu ir bevariklėmis transporto priemonėmis; pagrindinių ar aptarnaujančių gatvių su inžinerinių komunikacijų koridoriais ir inžineriniais tinklais juose bei viešojo transporto maršrutais įrengimas urbanizuojamose teritorijose, kuriose teritorijų planavimo dokumentais numatyta teritorijų plėtra yra įgyvendinta ne mažiau kaip ketvirtadaliu ir (ar) yra susiformavusių kompaktiškai užstatytų teritorijų;
		2. socialinė savivaldybės infrastruktūra, skirta ugdymo poreikiams tenkinti (ikimokyklinio, priešmokyklinio ir bendrojo ugdymo įstaigų įrengimas, statyba ar rekonstrukcija, siekiant padidinti ugdymo vietų skaičių) naujos plėtros teritorijose, kuriose teritorijų planavimo dokumentais suplanuotos plėtros įgyvendinta ne mažiau kaip pusė ir (ar) susidaro pakankamas kiekis vaikų, kurie galėtų lankyti atitinkamą ugdymo įstaigą: bendrojo ugdymo mokyklai – 600, ikimokyklinio ir priešmokyklinio ugdymo įstaigai – 300;
	3. savivaldybės infrastruktūros plėtra, skirta įgyvendinant regiono ir savivaldybės strateginio planavimo dokumentuose nustatytus tikslus, uždavinius ir investicinius projektus;
	4. savivaldybės infrastruktūros plėtra, skirta užtikrinti (pritraukti) investicijas savivaldybės teritorijoje, kaip numatyta Lietuvos Respublikos investicijų įstatyme;
	5. savivaldybės infrastruktūros plėtra, skirta Klaipėdos miesto savivaldybės bendrajame plane nustatytoms prioritetinėms plėtros teritorijoms ir jų vystymui pagal vietovės lygmens teritorijų planavimo dokumentuose numatytus plėtros etapus ir apimtį;
	6. savivaldybės infrastruktūros plėtra, finansuojama iš Europos Sąjungos struktūrinių fondų ir (ar) Lietuvos Respublikos valstybės biudžeto.
1. Nustatyti, kad šis sprendimas įsigalioja 2021 m. sausio 1 d.
2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 1.

A. Dobranskis pristato informaciją apie Klaipėdos miesto savivaldybės vietos gyventojų apklausos į klausimą – „Ar pritariate, kad Melnragės-Girulių miške būtų plečiamas Pauosčio geležinkelio kelynas?“, vykdymo eigą ir jos balsavimo rezultatus.

6. SVARSTYTA. Klaipėdos geležinkelio mazgo plėtra.

Pranešėjas – A. Kačalinas, Teisės skyriaus vedėjas. Aiškina, kad sprendimo projektu siūloma:

1. Teikti Lietuvos Respublikos Vyriausybei Klaipėdos miesto gyventojų apklausos rezultatus ir prašyti atsižvelgti į 15 000 gyventojų išsakytą nuomonę, kad geležinkelių plėtra nebūtų planuojama Klaipėdos Girulių miške.

2. Kreiptis į Lietuvos Respublikos Vyriausybę su parašymu užtikrinti Klaipėdos miesto savivaldybės atstovų dalyvavimą Klaipėdos geležinkelio mazgo plėtros galimybių analizės procedūrose, kurias atlieka AB „Lietuvos geležinkeliai“.

3. Pavesti Klaipėdos miesto savivaldybės administracijos direktoriui užtikrinti Klaipėdos geležinkelio mazgo plėtros galimybių analizės rezultatų pristatymą Klaipėdos miesto savivaldybės tarybai.

A. Vaitkus siūlo papildyti sprendimo projektą dar vienu punktu: kreiptis į Lietuvos Respublikos Vyriausybę su prašymu pritarti š. m. liepos mėnesį priimtam Klaipėdos miesto savivaldybės Tarybos sprendimui dėl Lietuvos Respublikos Vyriausybės nutarimo pakeitimo.

V. Dambrauskas mano, kad būtų tikslinga įrašyti dar vieną punktą: kreiptis į Lietuvos Respublikos Vyriausybę su prašymu duoti pavedimą Susisiekimo ministerijai parengti naują specialųjį planą.

S. Budinas sako, kad Tarybos priimtas sprendimas neturės jokių teisinių pasekmių.

N. Puteikienė mano, kad Savivaldybė iš esmės siekia išlaikyti pritarimą priimtam Lietuvos Respublikos Vyriausybės nutarimui dėl geležinkelio perkėlimo į Girulių mišką, nes iki šiol nėra atšauktas Savivaldybės administracijos direktoriaus pritarimas Lietuvos Respublikos Vyriausybės nutarimui.

S. Budinas sako, kad liepos mėnesį Savivaldybės taryba priėmė sprendimą Nr. T2-191, kurio 4 punkte yra pavedimas Klaipėdos miesto savivaldybės administracijos direktoriui: išduodant teritorijų planavimo sąlygas geležinkelių susisiekimo komunikacijų inžinerinės infrastruktūros vystymo plano (-ų) rengimui, be kitų teritorijų planavimo sąlygų, nustatyti reikalavimus neleisti kirsti Girulių miško geležinkelių kelyno plėtrai Klaipėdos mieste ir t.t. Mano, kad geriausia būtų, gavus Lietuvos Respublikos susisiekimo ministerijos išaiškinimą, kad jie negali nagrinėti šio Tarybos sprendimo, bei Savivaldybei nesutikus su Lietuvos Respublikos Vyriausybės pozicija, kreiptis į naują Lietuvos Respublikos Vyriausybę su prašymu dar kartą sugrįžti prie šio klausimo nagrinėjimo. Dabar siūlomas Tarybai tvirtinti sprendimo projektas yra visiškai neaiškus, neturi jokių teisinių pasekmių. Siūlo atidėti sprendimo priėmimą ir paruošti tokį projektą, koks yra reikalingas ir kokį gali Tarybą priimti.

A. Kaveckis siūlo pritarti sprendimo projektui ir išsakyti Savivaldybės poziciją.

V. Grubliauskas sako, kad sprendimo projekto tikslas – 15 000 klaipėdiečių nuomonės perdavimas Lietuvos Respublikos Vyriausybei, pradėtų procesų kontekste.

A.Vaitkus siūlo konkretizuoti rezoliuciją.

V. Grubliauskas siūlo balsavimu apsispręsti dėl pateikto sprendimo projekto.

E. Mantulova, frakcijos vardu, prašo 5 minučių pertraukos.

Pertrauka.

E. Mantulova informuoja, kad frakcija siūlo atidėti klausimo svarstymą kitam Tarybos posėdžiui.

V. Grubliauskas siūlo balsavimu apsispręsti dėl S. Budino siūlymo atidėti klausimo svarstymą. Balsavimu (už – 18, prieš – 7, susilaiko – 3) pritarta siūlymui.

NUSPRĘSTA. Atidėti klausimo svarstymą.

Pertrauka.

S. Budinas pasisako apie Tarybos reglamento nuostatų pažeidimus.

N. Puteikienė pasisako dėl pateiktos informacijos apie atsakymą į gyventojos paklausimą.

V. Janušonis pristato Klaipėdos universitetinėje ligoninės informaciją dėl COVID-19.

R. Bekėžienė pristato informaciją apie viešosios tvarkos užtikrinimą mieste bei jo ribose.

7. SVARSTYTA. Savivaldybės draustinio steigimas Klaipėdos miesto savivaldybės teritorijoje, valstybinių miškų urėdijos Kretingos regioninio padalinio Klaipėdos girininkijos miške.

Pranešėja – M. Černiūtė-Amšiejienė, Urbanistikos ir architektūros skyriaus vedėja. Aiškina, kad sprendimo projektu siūloma pradėti savivaldybės draustinio steigimo procesą Klaipėdos miesto savivaldybės teritorijoje, valstybinių miškų urėdijos Kretingos regioninio padalinio Klaipėdos girininkijos miške bei pavesti Klaipėdos miesto savivaldybės administracijos direktoriui organizuoti 1 punkte nurodyto savivaldybės draustinio steigimo procesą. Informuoja, kad sprendimo projektas Miesto plėtros ir strateginio planavimo komitete 2020 m. spalio 19 d. suderintas su pastaba – patikslinti ir pakoreguoti aiškinamojo rašto tikslus, susijusius su draustinio paskirtimi. Pagal pateiktas pastabas Tarybai pateiktas pakoreguotas aiškinamasis raštas. Finansų ir ekonomikos bei Miesto ūkio ir aplinkosaugos komitetuose sprendimo projektas suderintas be pastabų.

Savivaldybės administracija siūlo leisti patikslinti sprendimo projekto pavadinimą ir jį išdėstyti taip: „Dėl savivaldybės draustinio steigimo Klaipėdos miesto savivaldybės teritorijoje, valstybinių miškų urėdijos Kretingos regioninio padalinio Klaipėdos girininkijos miške**,** *procedūros pradėjimo*“.

V. Dambrauskas sako, kad šiuo sprendimu miškas nuo kirtimų nebūtų apsaugotas, ir gali būti taip, kad būtų atimta rekreacinė teritorija iš klaipėdiečių. Siūlo šiandien nepriimti sprendimo, pirmiausia atlikti tyrimą.

J. Simonavičiūtė pažymi, kad sprendimu siekiama atlikti tyrimą. Pritaria sprendimo projektui.

K. Bagdonas sako, kad pritarus sprendimo projektui, gali tekti didžiulė atsakomybė, nes gali atsitikti taip, kad klaipėdiečiai nebeturės poilsio zonos tame miške.

N. Puteikienė sako, kad balsuos už sprendimo projektą.

A. Kontautas sako, kad prieš steigiant draustinį, reiktų išsiaiškinti, ar yra ten kokių vertybių. Mano, kad paprastesnis statusas miškui saugoti, kartu leidžiantis vystyti ir rekreaciją, būtų parko steigimas.

A. Vaitkus sako, kad klaipėdiečių noras yra išsaugoti mišką, ir jiems nesvarbu, kas ten bus. Teigia, kad statusas nieko neišspręs.

A. Kaveckis sako, kad nepritars sprendimo projektui. Mano, kad sprendimo projektas nepadės išsaugoti miško, be to, jo įgyvendinimui reikėtų nemažai savivaldybės lėšų.

A. Velykienė sako, kad pritaria sprendimo projektui, ir siūlo nebijoti išsiaiškinti, kas tame miške yra vertingo.

S. Budinas sako, kad svarbiausia išsaugoti mišką. Savivaldybė priėmusi sprendimą, apsunkintų sąlygas galimybei kirsti mišką. Siūlo pradėti procedūras ir pritarti sprendimo projektui.

L. Skrupskelienė siūlo balsuoti už, ir nebijoti išsiaiškinti, kas yra saugotino tame miške.

A. Tuma sako, kad nežinant, ar yra miške kokių nors vertybių, siūloma leisti savivaldybės pinigus tyrimams.

R. Idzelevičius siūlo atidėti klausimo svarstymą, ir jį teikti svarstyti tuomet, kai nebus tokia sudėtinga situacija su biudžeto surinkimu.

V. Radvila siūlo atidėti klausimo svarstymą ir išsiaiškinti, kokias pasekmes neštų sprendimo priėmimas.

V. Grubliauskas skelbia 5 minučių pertrauką.

Pertrauka.

V. Grubliauskas siūlo apsispręsti dėl siūlymo atidėti klausimo svarstymą. Balsavimu (už – 8, prieš – 19, susilaiko – 3) nepritarta siūlymui.

N. Puteikienė sako, kad yra pateikusi Tarybai pasiūlymą, kuriuo siūlo išplėsti steigiamo Girulių draustinio ribas ir jos apimtų visus mokslininkų pažymėtus saugotinus želdinių plotus ir teritorijas iki pat Baltijos jūros. Nebelieka „niekieno žemių“, į būsimo draustinio ribas patenka visas Girulių miškas su labiausiai saugotina, pačia jautriausia teritorija iki pat vandens. Jei mokslininkų pasiūlytos ribos apima apie 8,5 kv.km saugomo Girulių miško, tai dabar siūlomų Girulių draustinio ribų plotas būtų apie 15,0 kv.km. Taip būtų apsaugomas visas Girulių miškas. Atkreipia dėmesį, kad rengiamo AB „Lietuvos geležinkelių“ Specialiojo plano planuojamos teritorijos ribos apima visą Girulių mišką iki Baltijos jūros.

V. Grubliauskas siūlo apsispręsti dėl N. Puteikienės siūlymo. Balsavimu (už – 11, prieš – 3, susilaiko – 16) nepritarta siūlymui.

V. Grubliauskas siūlo apsispręsti dėl Savivaldybės administracijos siūlomo pakeitimo sprendimo projekto pavadinime. Bendru sutarimu pritarta siūlymui.

V. Grubliauskas siūlo balsavimu apsispręsti dėl sprendimo priėmimo su pakeitimu. Balsavimu (už – 14, prieš – 7, susilaiko – 8) nepritarta sprendimo projektui.

NUSPRĘSTA. Nepritarti sprendimo projektui.

Pertrauka.

8. SVARSTYTA. Botaninio-zoologinio draustinio Klaipėdos miesto savivaldybės teritorijoje, valstybinių miškų urėdijos Kretingos regioninio padalinio Klaipėdos girininkijos miške, ribų plano rengimas.

G. Neniškis, atsižvelgiant į tai, jog sprendimo projektui „Dėl savivaldybės draustinio steigimo Klaipėdos miesto savivaldybės teritorijoje, valstybinių miškų urėdijos Kretingos regioninio padalinio Klaipėdos girininkijos miške“ Taryba nepritarė, atsiima su juo susijusį sprendimo projektą „Dėl botaninio-zoologinio draustinio Klaipėdos miesto savivaldybės teritorijoje, valstybinių miškų urėdijos Kretingos regioninio padalinio Klaipėdos girininkijos miške, ribų plano rengimo“.

Pertrauka.

9. SVARSTYTA. Draudimas naudoti civilines pirotechnikos priemones.

Pranešėjas – M. Poimanskis, l. e. p. Viešosios tvarkos skyriaus vedėjas. Informuoja, kad sprendimo projektą svarstė Finansų ir ekonomikos bei Miesto ūkio ir aplinkosaugos komitetai. Finansų ir ekonomikos komitetas pasiūlė išbraukti iš aiškinamojo rašto sakinį: „Tai, tuo pačiu, suteiks galimybę asmenims, laikantis nustatyto karantino režimo, šventiniu laikotarpiu saugiai pasigrožėti kalėdine egle ir šventinėmis dekoracijomis.“ Informuoja, kad Savivaldybės administracija į komiteto pastabą atsižvelgė ir pateikė Tarybai pakoreguotą aiškinamąjį raštą.

NUSPRĘSTA. Pritarti sprendimo projektui. Priimti sprendimą dėl draudimo naudoti civilines pirotechnikos priemones:

„1. Uždrausti nuo 2020 m. gruodžio 23 d. iki 2021 m. sausio 6 d. (imtinai) naudoti civilines pirotechnikos priemones (išskyrus F1 kategorijos fejerverkus) Teatro aikštėje ir jos prieigose pagal priede išdėstytą schemą ir tuo laikotarpiu paskelbti Teatro aikštę zona be pirotechnikos.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

10. SVARSTYTA. Klaipėdos miesto savivaldybės 2018 m. lapkričio 29 d. sprendimo Nr. T2-247 „Dėl Klaipėdos miesto savivaldybės stipendijų kultūros ir meno kūrėjams skyrimo nuostatų patvirtinimo“ pakeitimas.

Pranešėja – E. Deltuvaitė, Kultūros skyriaus vedėja.

V. Grubliauskas informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai. Kultūros, švietimo ir sporto komitetas pritarė su pastaba: „Papildyti nuostatų 8 punktą, jog informaciją apie stipendijų kultūros ir meno kūrėjams skyrimą būtų skelbiama ne tik www.klaipėda.lt portale, tačiau ir kitose informacinėse sklaidos priemonėse.“ Informuoja, kad Savivaldybės administracija sutinka su komiteto pastaba ir siūlo papildyti sprendimo projektu tvirtinamų Klaipėdos miesto savivaldybės stipendijų kultūros ir meno kūrėjams skyrimo nuostatų 8 punktą.

V. Grubliausko siūlo balsavimu apsispręsti dėl Savivaldybės administracijos siūlomo pakeitimo. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės 2018 m. lapkričio 29 d. sprendimo Nr. T2-247 „Dėl Klaipėdos miesto savivaldybės stipendijų kultūros ir meno kūrėjams skyrimo nuostatų patvirtinimo“ pakeitimo:

„1. Pakeisti Klaipėdos miesto savivaldybės stipendijų kultūros ir meno kūrėjams skyrimo nuostatus, patvirtintus Klaipėdos miesto savivaldybės tarybos 2018 m. lapkričio 29 d. sprendimu Nr. T2-249 „Dėl Klaipėdos miesto savivaldybės stipendijų kultūros ir meno kūrėjams skyrimo nuostatų patvirtinimo“, ir juos išdėstyti nauja redakcija (pridedama).

2. Nustatyti, kad šis sprendimas įsigalioja nuo sprendimo priėmimo dienos.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

V. Grubliauskas informuoja, kad yra gauti raštiški V. Radvilos, A. Razbadausko ir V. Raugelės pranešimai, jog jie nusišalina nuo sprendimo projekto „Dėl pritarimo Prancūzijos ambasados Lietuvoje, Klaipėdos miesto savivaldybės ir Klaipėdos universiteto bendradarbiavimo sutarties projektui“ svarstymo ir priėmimo klausimų. V. Grubliausko siūlymu, bendru sutarimu, pritarta V. Radvilos, A. Razbadausko ir V. Raugelės nusišalinimams.

11 SVARSTYTA. Pritarimas Prancūzijos ambasados Lietuvoje, Klaipėdos miesto savivaldybės ir Klaipėdos universiteto bendradarbiavimo sutarties projektui.

Pranešėja – E. Deltuvaitė, Kultūros skyriaus vedėja, pristato sprendimo projektą.

V. Grubliuskas informuoja, kad projektą svarstė Finansų ir ekonomikos bei Kultūros, švietimo ir sporto komitetai.

A. Kontautas praneša, kad nusišalina nuo klausimo svarstymo ir priėmimo klausimų.

E. Deltuvaitė sako, kad atsižvelgiant į pastabas Savivaldybės administracija pateikė Tarybai patikslintą sprendimo projekto aiškinamojo raštą, kuriame 6 dalis išdėstoma taip: „2021 m. Klaipėdos miesto savivaldybės strateginio plėtros plano Kultūros plėtros programoje šios sutarties nuostatoms įgyvendinti planuojama *iki* 50 tūkst. eurų.“

S. Budinas siūlo priimti protokolinį pavedimą: „Atsižvelgiant į kitais metais numatoma savivaldybės biudžeto lėšų taupymą įvairiose srityse, aiškinamojo rašto 6 punkte numatytą lėšų poreikį šio sprendimo įgyvendinimui 50 tūkst. eurų sumažinti iki 25 tūkst. eurų. Likusias lėšas panaudoti savivaldybės kultūros įstaigų veiklos organizavimui.“

V. Grubliauskas praneša, kad sprendimo priėmimo metu, nebalsuos.

V. Dambrauskas sako, kad pritars S. Budino siūlymui.

K. Bagdonas siūlo pritarti sprendimo projektui, kad kurti universiteto pridėtinę vertę.

R. Didžiokas praneša, kad sprendimo priėmimo metu, nebalsuos.

A. Velykienė siūlo atidėti klausimo svarstymą, ir plaukti iki tol, kol bus aišku, koks bus surinktas biudžetas.

V. Senčila praneša, kad sprendimo priėmimo metu, nebalsuos.

R. Taraškevičius siūlo pritarti sprendimo projektui.

V. Grubliauskas siūlo balsavimui apsispręsti dėl A. Velykienės siūlymo atidėti klausimo svarstymą. Balsavimu (už – 4, prieš – 11, susilaiko – 6) nepritarta siūlymui.

V. Grubliauskas siūlo balsavimui apsispręsti dėl S. Budino siūlymo priimti protokolinį pavedimą. Balsavimu (už – 9, prieš – 6, susilaiko – 8) nepritarta siūlymui.

V. Grubliausko siūlo apsispręsti dėl Savivaldybės administracijos siūlomo pakeitimo aiškinamajame rašte. Bendru sutarimu pritarta siūlymui.

NUSPRĘSTA. Pritarti sprendimo projektui. Priimti sprendimą dėl pritarimo Prancūzijos ambasados Lietuvoje, Klaipėdos miesto savivaldybės ir Klaipėdos universiteto bendradarbiavimo sutarties projektui:

„1. Pritarti Prancūzijos ambasados Lietuvoje, Klaipėdos miesto savivaldybės ir Klaipėdos universiteto bendradarbiavimo sutarties projektui (pridedama).

2. Įgalioti Klaipėdos miesto savivaldybės merą Vytautą Grubliauską pasirašyti 1 punkte nurodytą sutartį ir su ja susijusius papildomus susitarimus.“

BALSUOTA: už – 16, prieš – 0, susilaiko – 6.

12. SVARSTYTA. Klaipėdos miesto savivaldybės tarybos 2020 m. sausio 30 d. sprendimo Nr. T2-24 „Dėl Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“ pakeitimas.

Pranešėja – A. Valadkienė, Jaunimo ir bendruomenės reikalų grupės vadovė.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2020 m. sausio 30 d. sprendimo Nr. T2-24 „Dėl Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“ pakeitimo:

„1. Pakeisti Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašą, patvirtintą Klaipėdos miesto savivaldybės tarybos 2020 m. sausio 30 d. sprendimu Nr. T2-24 „Dėl Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“:

1.1. pakeisti 32 punkto pirmąją pastraipą ir ją išdėstyti taip:

„32. Administracinės atitikties vertinimą atlieka Savivaldybės administracijos Jaunimo ir bendruomenių reikalų koordinavimo grupė. Administracinės atitikties vertinimo metu vertinama, ar:“;

1.2. pakeisti 69.5 papunktį ir jį išdėstyti taip:

„69.5. ilgalaikiam materialiajam ir nematerialiajam turtui įsigyti, kurio vertė viršija
500 Eur;“;

1.3. pakeisti 69.6 papunktį ir jį išdėstyti taip:

„69.6. kelionių į užsienį išlaidoms apmokėti;“;

1.4. pakeisti 89 punktą ir jį išdėstyti taip:

„89. Jaunimo projektų iniciatyvų ataskaitas vertina Jaunimo ir bendruomenių reikalų koordinavimo grupė per 10 darbo dienų nuo ataskaitos gavimo dienos.“;

1.5. pakeisti 90 punktą ir jį išdėstyti taip:

„90. Projektų, kuriems buvo skirtas dalinis finansavimas, vykdytojai privalo projekto įgyvendinimo eigą ir (ar) rezultatus pristatyti miesto bendruomenei. Pristatymui skirtus posėdžius ar renginius organizuoja JRT ir (arba) EJST per 20 darbo dienų nuo ataskaitų pateikimo dienos.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

13. SVARSTYTA. Klaipėdos darželio „Gintarėlis“ nuostatų patvirtinimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos darželio „Gintarėlis“ nuostatų patvirtinimo:

„1. Patvirtinti Klaipėdos darželio „Gintarėlis“ nuostatus (pridedama).

2. Įgalioti Violetą Urbonienę, Klaipėdos darželio „Gintarėlis“ direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės administracijos direktoriaus 2009 m. gruodžio 30 d. įsakymą Nr. AD1-2118 „Dėl Klaipėdos darželio „Gintarėlis“ nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaiko – 0.

14. SVARSTYTA. Klaipėdos Marijos Montessori mokyklos-darželio nuostatų patvirtinimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos Marijos Montessori mokyklos-darželio nuostatų patvirtinimo:

„1. Patvirtinti Klaipėdos Marijos Montessori mokyklos-darželio nuostatus (pridedama).

2. Įgalioti Ritą Bružienę, Klaipėdos Marijos Montessori mokyklos-darželio direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės administracijos direktoriaus 2011 m. gegužės 23 d. įsakymą Nr. AD1-992 „Dėl Klaipėdos Marijos Montessori mokyklos-darželio nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

15. SVARSTYTA. Klaipėdos „Varpelio“ mokyklos-darželio nuostatų patvirtinimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos „Varpelio“ mokyklos-darželio nuostatų patvirtinimo :

„1. Patvirtinti Klaipėdos „Varpelio“ mokyklos-darželio nuostatus (pridedama).

2. Įgalioti Dainą Paliulienę, Klaipėdos „Varpelio“ mokyklos-darželio direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės administracijos direktoriaus 2011 m. gegužės 26 d. įsakymą Nr. AD1-1042 „Dėl Klaipėdos „Varpelio“ mokyklos-darželio nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

16. SVARSTYTA. Klaipėdos „Saulutės“ mokyklos-darželio nuostatų patvirtinimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos „Saulutės“ mokyklos-darželio nuostatų patvirtinimo:

„1. Patvirtinti Klaipėdos „Saulutės“ mokyklos-darželio nuostatus (pridedama).

2. Įgalioti Raimondą Pintverienę, Klaipėdos „Saulutės“ mokyklos-darželio direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės administracijos direktoriaus 2011 m. gegužės 24 d. įsakymą Nr. AD1-1011 „Dėl Klaipėdos „Saulutės“ mokyklos-darželio nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

17. SVARSTYTA. Klaipėdos Simono Dacho progimnazijos nuostatų patvirtinimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos Simono Dacho progimnazijos nuostatų patvirtinimo:

„1. Patvirtinti Klaipėdos Simono Dacho progimnazijos nuostatus (pridedama).

2. Įgalioti Daivą Marozienę, Klaipėdos Simono Dacho progimnazijos direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės administracijos direktoriaus 2011 m. rugpjūčio 19 d. įsakymą Nr. AD1-1694 „Dėl Klaipėdos Simono Dacho progimnazijos nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaiko – 0.

18. SVARSTYTA. Klaipėdos „Versmės“ progimnazijos nuostatų patvirtinimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos „Versmės“ progimnazijos nuostatų patvirtinimo:

„1. Patvirtinti Klaipėdos „Versmės“ progimnazijos nuostatus (pridedama).

2. Įgalioti Gražiną Pocienę, Klaipėdos „Versmės“ progimnazijos direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės administracijos direktoriaus 2011 m. rugpjūčio 19 d. įsakymą Nr. AD1-1695 „Dėl Klaipėdos „Versmės“ progimnazijos nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 29, prieš –0, susilaiko – 0.

19. SVARSTYTA. Klaipėdos Hermano Zudermano gimnazijos nuostatų patvirtinimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos Hermano Zudermano gimnazijos nuostatų patvirtinimo:

„1. Patvirtinti Klaipėdos Hermano Zudermano gimnazijos nuostatus (pridedama).

2. Įgalioti Jolitą Andrijauskienę, Klaipėdos Hermano Zudermano gimnazijos direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės administracijos direktoriaus 2012 m. spalio 23 d. įsakymą Nr. AD1-2447 „Dėl Klaipėdos Hermano Zudermano gimnazijos nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje“

BALSUOTA: už – 29, prieš – 0, susilaiko – 0.

20. SVARSTYTA. Klaipėdos „Vėtrungės“ gimnazijos nuostatų patvirtinimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos „Vėtrungės“ gimnazijos nuostatų patvirtinimo:

„1. Patvirtinti Klaipėdos „Vėtrungės“ gimnazijos nuostatus (pridedama).

2. Įgalioti Živilę Kiškionytę, Klaipėdos „Vėtrungės“ gimnazijos direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės administracijos direktoriaus 2010 m. vasario 2 d. įsakymą Nr. AD1-174 „Dėl Klaipėdos „Vėtrungės“ gimnazijos nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

21. SVARSTYTA. Klaipėdos „Aukuro“ gimnazijos nuostatų patvirtinimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos „Aukuro“ gimnazijos nuostatų patvirtinimo:

„1. Patvirtinti Klaipėdos „Aukuro“ gimnazijos nuostatus (pridedama).

2. Įgalioti Lygiją Virkšienę, Klaipėdos „Aukuro“ gimnazijos direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės administracijos direktoriaus 2009 m. gruodžio 31 d. įsakymą Nr. AD1-2153 „Dėl Klaipėdos „Aukuro“ gimnazijos nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

V. Grubliauskas informuoja, jog yra gautas raštiškas L. Juknienės pranešimas, jog ji nusišalina nuo sprendimo projekto „Dėl Klaipėdos „Žemynos“ gimnazijos nuostatų patvirtinimo“ svarstymo ir priėmimo klausimų. V. Grubliausko siūlymu, bendru sutarimu, pritarta L. Juknienės nusišalinimui.

22. SVARSTYTA. Klaipėdos „Žemynos“ gimnazijos nuostatų patvirtinimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos „Žemynos“ gimnazijos nuostatų patvirtinimo:

„1. Patvirtinti Klaipėdos „Žemynos“ gimnazijos nuostatus (pridedama).

2. Įgalioti Ritą Podoliankienę, Klaipėdos „Žemynos“ gimnazijos direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės administracijos direktoriaus 2012 m. gegužės 28 d. įsakymą Nr. AD1-1222 „Dėl Klaipėdos „Žemynos“ gimnazijos nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaiko – 0.

Posėdžio I dalies pabaiga – 2020-12-22, 17.10 val.

Posėdžio II dalies pradžia – 2020-12-23, 9.00 val.

23. SVARSTYTA. Klaipėdos miesto švietimo įstaigų, įgyvendinančių ikimokyklinio ir priešmokyklinio ugdymo programas, 2021–2025 metų tinklo pertvarkos bendrojo plano patvirtinimas.

Pranešėja – L. Prižgintienė, Švietimo skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai.

L. Prižgintienė informuoja, kad Finansų ir ekonomikos pritarė sprendimo projektui su pastabomis:
 „1. Koreguoti Tinklo pertvarkos priemonių įgyvendinimo plano 1.2 punktą ir Tauralaukio progimnazijai įrašyti Numatomų pokyčių terminą - 2023 m. (vietoje 2025 m.).
 2. Pateikti Tarybos posėdžiui profesinių sąjungų išvadas, įstaigų siūlymus, pastabas, detalizuotą skaičiavimo medžiagą.“

Praneša, kad Savivaldybės administracija, atsižvelgusi į Finansų ir ekonomikos komiteto narių siūlymus ir pastebėtus techninius netikslumus, pateikė Tarybai Pertvarkos plano priedo „Tinklo pertvarkos priemonių įgyvendinimo planas“ 1.2, 2.2 ir 2.5 papunkčių pakeitimus. Taip pat Tarybai yra pateikta papildoma medžiaga: švietimo įstaigų bendruomenių pastabos, siūlymai, nepritarimo protokolai, darbdavių ir darbuotojų profesinių sąjungų vertinimai ir Pertvarkos plano įgyvendinimo ekonominio efekto skaičiavimai.

V. Grubliausko siūlo apsispręsti dėl Savivaldybės administracijos siūlomo pakeitimo. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto švietimo įstaigų, įgyvendinančių ikimokyklinio ir priešmokyklinio ugdymo programas, 2021–2025 metų tinklo pertvarkos bendrojo plano patvirtinimo:

„1. Patvirtinti Klaipėdos miesto švietimo įstaigų, įgyvendinančių ikimokyklinio ir priešmokyklinio ugdymo programas, 2021–2025 metų tinklo pertvarkos bendrąjį planą (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 4.

24. SVARSTYTA. Klaipėdos miesto savivaldybės tarybos 2015 m. balandžio 14 d. sprendimo Nr. T2-53 „Dėl Mokesčio už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, kompensavimo tvarkos aprašo patvirtinimo“ pakeitimas.

Pranešėja – J. Ceplienė, Planavimo ir analizės skyriaus vedėja, pristato sprendimo projektą.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

J. Ceplienė siūlo atsižvelgti į Vyriausybės atstovo gautą pastabą ir leisti pakoreguoti aprašo 2 punkto pirmąją pastraipą bei išdėstyti ją taip:

„2. Mokestis už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto – mokestis), kompensuojamas vaikams, kurių abu tėvai (globėjai) *arba tėvas (globėjas), vienas auginantis vaiką,* gyvenamąją vietą yra deklaravę ir faktiškai gyvena Savivaldybės teritorijoje ir:“.

A. Velykienė sako, kad sprendimo projektu yra apribojamos tėvų teisės pasirinkti ugdymo įstaigą savo vaikams.

K. Bagdonas sako, kad reikia ginti klaipėdiečių interesus ir jiems turi būti suteikta pirmenybė.

A. Vaitkus sako, kad balsuos prieš sprendimo projektą, nes jis yra socialiai neteisingas.

N. Puteikienė sako, jog reikia siekti, kad kuo daugiau būtų finansuojami valstybiniai darželiai, ir kad juose būtų kuo daugiau vietų klaipėdiečių vaikams. Nepritaria privačių darželių rėmimui Savivaldybės lėšomis. Sprendimo projektui pritars.

L. Skrupskelienė sako, kad kompensavimo mechanizmas yra ne visiškai tobulas.

A. Barbšys sako, kad yra laisvų vietų savivaldybės darželiuose, todėl kompensacijų privatiems darželiams ateityje nebebus galima duoti. Siūlo atidėti klausimo svarstymą.

V. Grubliauskas siūlo balsavimu apsispręsti dėl siūlymo atidėti klausimo svarstymą. Balsavimu (už – 6, prieš – 14, susilaiko – 10) nepritarta siūlymui atidėti klausimo svarstymą.

V. Grubliausko siūlo apsispręsti dėl Savivaldybės administracijos siūlomo pakeitimo. Bendru sutarimu pritarta siūlymui.

V. Grubliauskas siūlo balsavimu apsispręsti dėl sprendimo priėmimo. Balsavimu (už – 15, prieš – 10, susilaiko – 5, merui balsavus – už) sprendimo projektui pritarta.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2015 m. balandžio 14 d. sprendimo Nr. T2-53 „Dėl Mokesčio už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, kompensavimo tvarkos aprašo patvirtinimo“ pakeitimo:

„1. Pakeisti Mokesčio už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, kompensavimo tvarkos aprašą, patvirtintą Klaipėdos miesto savivaldybės tarybos 2015 m. balandžio 14 d. sprendimu Nr. T2 53 „Dėl Mokesčio už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, kompensavimo tvarkos aprašo patvirtinimo“, ir jį išdėstyti nauja redakcija (pridedama).

2. Nustatyti, kad šiuo sprendimu pakeisto Mokesčio už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, kompensavimo tvarkos aprašo 2 punktas įsigalioja 2021 m. rugsėjo 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 15, prieš – 10, susilaiko – 5 .

25. SVARSTYTA. Biudžetinės įstaigos Klaipėdos futbolo sporto mokyklos pertvarkymas.

Pranešėja – J. Ceplienė, l. e. p. Sporto skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai.

J. Ceplienė sako, kad Savivaldybės administracija, atsižvelgusi į Finansų ir ekonomikos komiteto prašymą, pateikė Tarybai informaciją, kaip bus valdomas įstaigos turtas.

S. Budinas siūlo, siekiant racionaliai naudoti ir tinkamai prižiūrėti bei naudoti sukurtą naują sporto infrastruktūrą, priimti protokolinį pavedimą ir pavesti Savivaldybės administracijai naują sporto bazę (Paryžiaus Komunos 16A) perduoti BĮ „Sporto bazių valdymo centras“.

K. Bagdonas sako, kad nepritars S. Budino siūlomam protokoliniam pavedimui, nes tuomet būtų grėsmė sporto įstaigai. Mano, kad atskirti turtą reikėtų po pereinamojo laikotarpio.

E. Kvederis siūlo pritarti S. Budino siūlomam protokoliniam pavedimui, nes sprendimu nežinomam dalininkui būtų perduotas valdyti turtas. Mano, kad reikia iškart spręsti turto klausimą.

J. Cesiulis sako, kad pagrindinis dalininkas bus savivaldybė, ir kad jau dabar Sporto bazių valdymo centrui yra per didelis krūvis. Siūlo dabar nedaryti atskyrimo ir žiūrėti kaip mokyklai seksis tvarkytis su aikštynu.

V. Radvila iš esmės pritaria siūlymui atskirti turtą ir veiklą, nes mano, kad po dviejų metų iš dalininkų nebus galimą atimti turto.

J. Simonavičiūtė mano, kad visas kompleksas turėtų būti perduodamas Sporto bazių valdymo centrui, todėl pritars siūlomam protokoliniam pavedimui.

A. Dirgėlienė pristato sprendimo projekto rengimo eigą.

V. Grubliauskas siūlo balsavimu apsispręsti dėl S. Budino siūlomo protokolinio pavedimo. Balsavimu (už – 14, prieš – 4, susilaiko – 8) pritarta protokoliniam pavedimui.

NUSPRĘSTA.

25.1. Pritarti sprendimo projektui. Priimti sprendimą dėl biudžetinės įstaigos Klaipėdos futbolo sporto mokyklos pertvarkymo:

„1. Pertvarkyti nuo 2021 m. balandžio 1 d. Klaipėdos miesto savivaldybės biudžetinę įstaigą Klaipėdos futbolo sporto mokyklą į viešąją įstaigą Klaipėdos futbolo mokyklą.

2. Perduoti Klaipėdos miesto savivaldybei nuosavybės teise priklausantį finansinį turtą – 510 000,00 Eur (penkis šimtus dešimt tūkstančių eurų 00 ct) Klaipėdos miesto savivaldybės, kaip steigėjos, įnašą viešajai įstaigai Klaipėdos futbolo mokyklai, formuojant šios viešosios įstaigos dalininkų kapitalą.

3. Nustatyti, kad:

3.1. po Klaipėdos miesto savivaldybės biudžetinės įstaigos Klaipėdos futbolo sporto mokyklos pertvarkymo į viešąją įstaigą Klaipėdos futbolo mokyklą jos steigėja taps Klaipėdos miesto savivaldybė;

3.2. Klaipėdos miesto savivaldybės biudžetinės įstaigos Klaipėdos futbolo sporto mokyklos patikėjimo teise valdomą Klaipėdos miesto savivaldybei nuosavybės teise priklausantį turtą po įstaigos pertvarkymo valdys, naudos ir juo disponuos Klaipėdos miesto savivaldybė;

3.3. visos Klaipėdos miesto savivaldybės biudžetinės įstaigos Klaipėdos futbolo sporto mokyklos teisės ir pareigos po pertvarkymo pereina viešajai įstaigai Klaipėdos futbolo mokyklai nuo jos įstatų įregistravimo Juridinių asmenų registre dienos;

3.4. Klaipėdos miesto savivaldybės biudžetinės įstaigos Klaipėdos futbolo sporto mokyklos direktoriaus Audriaus Žutos darbo santykiai tęsiami viešojoje įstaigoje Klaipėdos futbolo mokykloje iki 2025 m. lapkričio 9 d.;

3.5. Klaipėdos miesto savivaldybės biudžetinės įstaigos Klaipėdos futbolo sporto mokyklos darbuotojų darbo santykiai po pertvarkymo tęsiami viešojoje įstaigoje Klaipėdos futbolo mokykloje.

4. Įgalioti Klaipėdos miesto savivaldybės merą pasirašyti pakeistą darbo sutartį su Audriumi Žuta.

5. Pavesti Klaipėdos futbolo mokyklos direktoriui Audriui Žutai, o jo dėl ligos, komandiruotės ar kitų objektyvių priežasčių nesant, – direktoriaus pavaduotojui ugdymui Donatui Navikui:

5.1. perduoti iki 2021 m. kovo 31 d. Klaipėdos miesto savivaldybei nuosavybės teise priklausantį ir biudžetinės įstaigos Klaipėdos futbolo sporto mokyklos patikėjimo teise valdomą ilgalaikį materialųjį ir nematerialųjį bei trumpalaikį turtą valdyti, naudoti ir disponuoti juo patikėjimo teise Klaipėdos miesto savivaldybės administracijai;

5.2. užtikrinti visų reikalingų veiksmų atlikimą bei sprendimų priėmimą, susijusių su biudžetinės įstaigos Klaipėdos futbolo sporto mokyklos pertvarkymu į viešąją įstaigą Klaipėdos futbolo mokyklą.

6. Patvirtinti Viešosios įstaigos Klaipėdos futbolo mokyklos įstatus (pridedama).

7. Įgalioti Klaipėdos miesto administracijos direktorių pasirašyti įstatus ir kitus su įstatų įregistravimu Juridinių asmenų registre susijusius dokumentus bei atlikti visus veiksmus, reikalingus, kad įstatai būtų įregistruoti Juridinių asmenų registre.

8. Pripažinti netekusiu galios Klaipėdos miesto savivaldybės tarybos 2017 m. liepos 27 d. sprendimo Nr. T2-190 „Dėl Klaipėdos miesto savivaldybės biudžetinių sporto mokymo įstaigų nuostatų patvirtinimo“ 1.4 papunktį nuo Viešosios įstaigos Klaipėdos futbolo mokyklos įstatų įregistravimo Juridinių asmenų registre dienos.

9. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

25.2. Priimti protokolinį pavedimą (už – 14, prieš – 4, susilaiko – 8): pavesti Savivaldybės administracijai naują sporto bazę (Paryžiaus Komunos 16A) perduoti BĮ „Sporto bazių valdymo centras.“

BALSUOTA: už – 23, prieš – 1, susilaiko – 3.

Pertrauka.

26. SVARSTYTA. Klaipėdos miesto savivaldybės tarybos 2020 m. liepos 30 d. sprendimo Nr. T2-179 „Dėl pritarimo projekto „Paslaugų vaikams su negalia ir jų šeimoms plėtra Klaipėdos regione“ paraiškos teikimui ir įgyvendinimui“ pakeitimas.

Pranešėja – R. Perminienė, Sveikatos apsaugos skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2020 m. liepos 30 d. sprendimo Nr. T2-179 „Dėl pritarimo projekto „Paslaugų vaikams su negalia ir jų šeimoms plėtra Klaipėdos regione“ paraiškos teikimui ir įgyvendinimui“ pakeitimo:

„Pakeisti Klaipėdos miesto savivaldybės tarybos 2020 m. liepos 30 d. sprendimą Nr. T2-179 „Dėl pritarimo projekto „Paslaugų vaikams su negalia ir jų šeimoms plėtra Klaipėdos regione“ paraiškos teikimui ir įgyvendinimui“ ir 2 punktą išdėstyti taip:

„2. Užtikrinti Projekto tinkamų išlaidų finansavimą 360,0 tūkst. Eur suma ir (ar) netinkamų, tačiau šiam Projektui įgyvendinti būtinų išlaidų padengimą Klaipėdos miesto savivaldybės biudžeto lėšomis.“

BALSUOTA: už – 29, prieš – 0, susilaiko – 0.

27. SVARSTYTA. Klaipėdos miesto savivaldybės socialinių paslaugų 2021 metų plano patvirtinimas.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės socialinių paslaugų 2021 metų plano patvirtinimo:

„1. Patvirtinti Klaipėdos miesto savivaldybės socialinių paslaugų 2021 metų planą (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 1.

28. SVARSTYTA. Pritarimas atliekų, naudojamų kogeneracinės jėgainės veikloje, priėmimo įkainiui.

Pranešėja – R. Jievaitienė, Aplinkosaugos skyriaus vedėja.

V. Grubliauskas informuoja, kad Finansų ir ekonomikos bei Miesto ūkio ir aplinkosaugos komitetai sprendimo projektui nepritarė.

R. Jievaitienė sako, kad sprendimo projektu siekiama pritarti atliekų, naudojamų kogeneracinės jėgainės veikloje, priėmimo naujam įkainiui, kurį moka uždaroji akcinė bendrovė Klaipėdos regiono atliekų tvarkymo centras UAB „Fortum Klaipėda“, – 25,32 Eur be PVM už vieną toną atliekų. Informuoja, kad nei Klaipėdos rajono, nei Neringos savivaldybės nepritarė siūlymui didinti įkainį.

R. Taraškevičius sako, kad neprisimena, jog Klaipėdos regiono atliekų tvarkymo centro ir UAB „Fortum Klaipėda“ sutartis buvo aptarinėjama taryboje.

A. Žičkus sako, kad neturi tokių duomenų, jog savivaldybės Taryba būtų svarsčiusi šią sutartį.

J. Simonavičiūtė sako, kad sutartį pasirašė du juridiniai subjektai ir ji nebuvo pateikta Tarybai svarstyti, todėl neaišku, kam dabar yra reikalingas savivaldybės pritarimas. Mano, kad rengėjas turėtų atsiimti klausimą.

A. Kaveckis sako, kad nepritars pateiktam sprendimo projektui, nes gyventojams didėtų mokestis, be to, UAB „Fortum Klaipėda“ dirba pelningai.

V. Grubliauskas siūlo balsavimu apsispręsti dėl sprendimo priėmimo. Balsavimu (už – 3, prieš – 19, susilaiko – 4) nepritarta sprendimo projektui.

NUSPRĘSTA. Nepritarti sprendimo projektui.

29. SVARSTYTA. Klaipėdos miesto savivaldybės tarybos 2011 m. lapkričio 24 d. sprendimo Nr. T2-370 „Dėl Klaipėdos miesto savivaldybės komunalinių atliekų tvarkymo taisyklių patvirtinimo“ pakeitimas.

Pranešėja – R. Jievaitienė, Aplinkosaugos skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2011 m. lapkričio 24 d. sprendimo Nr. T2‑370 „Dėl Klaipėdos miesto savivaldybės komunalinių atliekų tvarkymo taisyklių patvirtinimo“ pakeitimo:

„1. Pakeisti Klaipėdos miesto savivaldybės komunalinių atliekų tvarkymo taisykles, patvirtintas Klaipėdos miesto savivaldybės tarybos 2011 m. lapkričio 24 d. sprendimu Nr. T2-370 „Dėl Klaipėdos miesto savivaldybės komunalinių atliekų tvarkymo taisyklių patvirtinimo“:

1.1. pakeisti 16 punktą ir jį išdėstyti taip:

„16. Savivaldybės teritorijoje surinktos mišrios komunalinės atliekos vežamos į atliekų mechaninio apdorojimo įrenginį, didžiosios atliekos vežamos į Klaipėdos regioninį nepavojingų atliekų sąvartyną (toliau – regioninis sąvartynas) arba didelių gabaritų atliekų apdorojimo aikštelę toliau tvarkyti. Po atliekų apdorojimo likusios netinkamos perdirbti ir turinčios energinę vertę nepavojingos komunalinės atliekos yra perduodamos energijai gauti. Degimo proceso metu susidarę nepavojingi pelenai vežami į šlako apdorojimo aikštelę arba regioninį sąvartyną. Regioniniame sąvartyne šalinamos netinkamos perdirbti ir (ar) naudoti atliekos. Atliekų, priimamų į regioninį sąvartyną, atliekų mechaninio apdorojimo įrenginį ir didelių gabaritų atliekų apdorojimo aikštelę, priėmimo tvarką tvirtina administratorius.“;

1.2. pakeisti 24 punktą ir jį išdėstyti taip:

„24. Atliekų turėtojai į savivaldybės biudžetą moka nustatyto dydžio metinę Vietinę rinkliavą, į kurią įskaičiuotas mišrių komunalinių atliekų, antrinių žaliavų (išskyrus pakuočių), didžiųjų, biologiškai skaidžių, buityje susidarančių pavojingų atliekų surinkimas ir tvarkymas, regioninio sąvartyno eksploatavimas, uždarymas ir vėlesnė jo priežiūra, atliekų mechaninio apdorojimo įrenginio eksploatavimas, didelių gabaritų atliekų surinkimo aikštelių, didelių gabaritų atliekų ir šlako apdorojimo aikštelių bei žaliųjų atliekų kompostavimo aikštelės eksploatavimas, netinkančių eksploatuoti sąvartynų uždarymas bei priežiūra po uždarymo, Vietinės rinkliavos rinkimo organizavimas ir vykdymas. Pakuočių atliekų surinkimo ir jų tolesni tvarkymo kaštai, kuriuos kompensuoja gamintojai ir importuotojai, nėra įtraukiami į Vietinę rinkliavą.“;

1.3. pakeisti 27 punktą ir jį išdėstyti taip:

„27. Administratorius organizuoja savivaldybės teritorijoje susidarančių komunalinių atliekų, įskaitant antrinių žaliavų, tekstilės, naudotų padangų, surinkimą ir tvarkymą šių Taisyklių nustatyta tvarka, eksploatuoja regioninį sąvartyną ir atliekų mechaninio apdorojimo įrenginį, įrengia ir eksploatuoja didelių gabaritų atliekų surinkimo aikšteles, didelių gabaritų atliekų ir šlako apdorojimo aikšteles, žaliųjų atliekų kompostavimo aikštelę, su gamintojais ir importuotojais, jų įsteigtomis organizacijomis sudaro bendradarbiavimo, organizavimo, papildančių atliekų surinkimo sistemų diegimo sutartis, saugo ir dalija Savivaldybės administracijos įsigytas atliekų surinkimo ir (ar) tvarkymo priemones atliekų turėtojams pagal administratoriaus patvirtintą tvarką bei atlieka kitas funkcijas, nurodytas koncesijos ar kitoje su savivaldybe pasirašytoje sutartyje.“;

1.4. pakeisti 43 punktą ir jį išdėstyti taip:

„43. Žaliosios atliekos yra surenkamos apvažiuojant atliekų turėtojus ir (ar) konteineriais pagal iš anksto atliekų surinkėjo viešai paskelbtą grafiką ne rečiau kaip vieną kartą per savaitę. Žaliąsias atliekas atliekų turėtojai tiesiogiai perduoda atliekų surinkėjui šių atliekų surinkimo dieną arba ne anksčiau nei vieną dieną prieš šių atliekų surinkimą tvarkingai padeda prie mišrių komunalinių atliekų surinkimo konteinerių. Atliekų turėtojai po medžių, krūmų kirtimo ir (ar) genėjimo susidariusias žaliąsias atliekas turi susmulkinti ne ilgesnėmis nei 1 m dalimis. Atliekų turėtojai sugriebtus medžių ir krūmų lapus turi sudėti į maišus. Rekomenduojama naudoti žalios spalvos maišus. Atliekų turėtojai, kurie naudojasi žaliųjų atliekų konteineriais, meta atliekas į juos nesupakuotas.“;

1.5. pakeisti 44 punktą ir jį išdėstyti taip:

„44. Susikaupus didesniam žaliųjų atliekų kiekiui (po želdinių genėjimo, kirtimo, lapų grėbimo, šienavimo), atliekų turėtojas turi paprašyti administratoriaus laikinai pastatyti specialų konteinerį šioms atliekoms surinkti su užrašu „žaliosios atliekos“. Atliekų surinkėjas suteikia tokią paslaugą per 5 darbo dienas nuo kreipimosi dienos, apie tai iš anksto informavęs besikreipiantį atliekų turėtoją. Laikino naudojimo konteineris negali stovėti ilgiau nei tris kalendorines dienas. Už šio konteinerio stovėjimo trukmę atsako atliekų surinkėjas. Konteineriai turi būti naudojami tik pagal paskirtį. Už konteinerio naudojimą ne pagal paskirtį atsako konteinerį užsakęs asmuo.“;

1.6. papildyti 68.3.6 papunkčiu:

„68.3.6. žaliųjų atliekų surinkimo konteinerius – ne rečiau kaip vieną kartą per savaitę.“;

1.7. pakeisti 68.4 papunkčio pirmąją pastraipą ir ją išdėstyti taip:

„68.4. plauti ir dezinfekuoti konteinerius pagal atliekų surinkėjo sudarytą ir su Savivaldybės administracija suderintą grafiką, tvarką ir sąlygas pagal šias nuostatas:“;

1.8. pakeisti 68.4.1 papunktį ir jį išdėstyti taip:

„68.4.1. mišrių komunalinių atliekų surinkimo konteinerius plauti ne rečiau kaip vieną kartą per ketvirtį, bet ne dažniau kaip 12 kartų per metus, dezinfekuoti kolektyvinius konteinerius ne rečiau kaip du kartus per mėnesį, bet ne dažniau kaip 1 kartą per savaitę, o esant ekstremaliajai situacijai – Savivaldybės ekstremalių situacijų komisijos sprendimu nustatyta tvarka ir sąlygomis;“;

1.9. pakeisti 68.4.2 papunktį ir jį išdėstyti taip:

„68.4.2. antrinių žaliavų surinkimo kolektyvinių konteinerių išorę plauti ne rečiau kaip vieną kartą per metus, bet ne dažniau kaip kartą per ketvirtį, o esant ekstremaliajai situacijai – Savivaldybės ekstremalių situacijų komisijos sprendimu nustatyta tvarka ir sąlygomis.“;

1.10. pakeisti 68.5 papunktį ir jį išdėstyti taip:

„68.5. konteinerių ištuštinimo metu užtikrinti tvarką ir švarą 3 m atstumu aplink konteinerių aikštelę ar konteinerių stovėjimo vietą, t. y. surinkti, sušluoti tuo metu esančias smulkias (į šiukšliavežį telpančias) komunalines atliekas, įskaitant tuštinimo metu iš konteinerio iškritusias atliekas ir už 3 metrų ribos.“;

1.11. pakeisti 68.6 papunkčio pirmąją pastraipą ir ją išdėstyti taip:

„68.6. didžiąsias, žaliąsias, buityje susidarančias pavojingas bei elektros ir elektroninės įrangos atliekas rinkti apvažiuojant atliekų turėtojus pagal su administratoriumi suderintą grafiką tokiu dažnumu:“;

1.12. pripažinti netekusiu galios 68.6.1 papunktį;

1.13. pakeisti 68.6.3 papunktį ir išdėstyti jį taip:

„68.6.3. žaliąsias atliekas, nepriklausomai nuo jų dydžio, – ne rečiau kaip vieną kartą per savaitę;“;

1.14. pakeisti 68.10 papunktį ir jį išdėstyti taip:

„68.10. nuolat skelbti interneto svetainėje atliekų, antrinių žaliavų surinkimo ir išvežimo grafikus, konteinerių dezinfekavimo ir plovimo grafikus;“.

2. Skelbti šį sprendimą Teisės aktų registre, vietinėje spaudoje ir Klaipėdos miesto savivaldybės interneto svetainėje.“

BALSUOTA: už – 18, prieš – 1, susilaiko – 7.

30. SVARSTYTA. Klaipėdos miesto savivaldybės tarybos 2010 m. lapkričio 25 d. sprendimo Nr. T2-330 „Dėl Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatų patvirtinimo“ pakeitimas.

Pranešėja – R. Jievaitienė, Aplinkosaugos skyriaus vedėja, pristato sprendimo projektą.

V. Grubliauskas informuoja, kad sprendimo projektu be pastabų pritarė Finansų ir ekonomikos, Miesto ūkio ir aplinkosaugos, Sveikatos ir socialinių reikalų, Miesto plėtros ir strateginio planavimo komitetai.

A. Velykienė siūlo kuo labiau ieškoti būtų, kaip skatinti gyventojus būti atsakingai rūšiuoti atliekas bei prižiūrėti aikšteles. Siūlo pritarti sprendimo projektui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2010 m. lapkričio 25 d. sprendimo Nr. T2‑330 „Dėl Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatų patvirtinimo“ pakeitimo:

„1. Pakeisti Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatus, patvirtintus Klaipėdos miesto savivaldybės tarybos 2010 m. lapkričio 25 d. sprendimu Nr. T2-330 „Dėl Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatų patvirtinimo“:

1.1. pakeisti 27.9 papunktį ir jį išdėstyti taip:

„27.9. duomenys apie nepriemoką ar permoką;“;

1.2. pakeisti 32 punktą ir jį išdėstyti taip:

„32. Praėjus Nuostatų 28 punkte nurodytam terminui, Administratorius per 10 darbo dienų identifikuoja mokėtojus, laiku nevykdančius savo mokestines prievoles, formuoja priminimus ir pateikia juos Vietinės rinkliavos nesumokėjusiems mokėtojams, nurodydamas kito ketvirčio mokėtiną sumą.“;

1.3. pakeisti 33 punktą ir jį išdėstyti taip:

„33. Gavęs priminimą sumokėti Vietinę rinkliavą, Vietinės rinkliavos mokėtojas privalo nurodyto dydžio nepriemoką sumokėti per 20 kalendorinių dienų nuo priminimo išsiuntimo datos. Kito ketvirčio mokėtiną sumą, nurodytą priminime, privalu sumokėti Nuostatuose nustatytais mokėjimo terminais.“;

1.4. pakeisti 35 punktą ir jį išdėstyti taip:

„35. Administratorius atlieka Vietinės rinkliavos įmokų sumokėjimo, permokų grąžinimo ir nepriemokų išieškojimo administravimą.“;

1.5. papildyti 421 punktu:

421. Administratoriaus sprendimu prievolė mokėti Vietinę rinkliavą pripažįstama pasibaigusia, kai:

421.1. Vietinės rinkliavos mokėtojas juridinis asmuo yra likviduotas, išskyrus įstatymų nustatytus atvejus, kai prievolę turi įvykdyti kiti asmenys;

421.2. Vietinės rinkliavos mokėtojas fizinis asmuo mirė ir nėra galimybės padengti Vietinės rinkliavos nepriemokos iš mirusio asmens palikimo;

421.3. baigus fizinio asmens bankroto procesą teismo nutartimi nurašomi likę nepatenkinti kreditorių reikalavimai;

421.4. suėjo įstatymais nustatytas senaties terminas Vietinės rinkliavos nepriemokai priverstinai išieškoti.“;

1.6. pakeisti 3 priedą ir jį išdėstyti nauja redakcija (pridedama).

2. Nustatyti, kad šis sprendimas įsigalioja 2021 m. sausio 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 21, prieš – 1, susilaiko – 5.

31. SVARSTYTA. Amortizacinių atskaitymų normatyvų ir rinkos pataisos koeficiento patvirtinimas.

Pranešėja – L. Murauskienė, Socialinio būsto skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl amortizacinių atskaitymų normatyvų ir rinkos pataisos koeficiento patvirtinimo:

„1. Patvirtinti:

1.1. amortizacinių atskaitymų normatyvus T (metais) gyvenamųjų namų nusidėvėjimui atkurti, priklausomai nuo statybos produktų, iš kurių jie pastatyti, naudojamus socialinio būsto ir savivaldybės būsto nuomos mokesčio dydžiams apskaičiuoti:

1.1.1. plytų mūro arba mišrių konstrukcijų – 80;

1.1.2. stambiaplokščiai – 80;

1.1.3. monolito – 90;

1.1.4. rąstų apmūryti, mediniai su karkasu ir mediniai su karkasu apmūryti – 60;

1.2. rinkos pataisos koeficiento, naudojamo savivaldybės būsto (išskyrus socialinį būstą) nuomos mokesčiui apskaičiuoti, dydį – R = 2,5.

2. Pripažinti netekusiu galios Klaipėdos miesto savivaldybės tarybos 2015 m. kovo 26 d. sprendimą Nr. T2-36 „Dėl amortizacinių atskaitymų normatyvų ir rinkos pataisos koeficiento patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 1.

32. SVARSTYTA. Socialinio būsto nuomos sąlygų pakeitimas.

Pranešėja – L. Murauskienė, Socialinio būsto skyriaus vedėja.

V. Grubliauskas informuoja, kad sprendimo projektu be pastabų pritarė Finansų ir ekonomikos bei Sveikatos ir socialinių reikalų komitetai.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl socialinio būsto nuomos sąlygų pakeitimo:

„1. Pakeisti nuomos sąlygas socialinio būsto nuomininkams:

1.1. S. M., gyvenančiai Laukininkų g. 29-(duomenys neskelbtini), Klaipėdoje, unikalus Nr. (duomenys neskelbtini);

1.2. L. S., gyvenančiai Poilsio g. 20-(duomenys neskelbtini), Klaipėdoje, unikalus Nr. (duomenys neskelbtini).

2. Nuomoti sprendimo 1 punkte nurodytas gyvenamąsias patalpas savivaldybės būsto nuomos sąlygomis, pirmus metus nuo savivaldybės būsto nuomos sutarties sudarymo taikant rinkos pataisos koeficientą R=1,2.“

BALSUOTA: už – 28, prieš – 0, susilaiko – 0.

33. SVARSTYTA. Klaipėdos miesto savivaldybės tarybos 2018 m. rugsėjo 13 d. sprendimo Nr. T2-185 ,,Dėl Klaipėdos miesto darnaus judumo plano patvirtinimo“ pakeitimas.

Pranešėjas – R. Mockus, Transporto skyriaus vedėjas, pristato sprendimo projektą.

V. Grubliauskas informuoja, kad sprendimo projektą svarstė Finansų ir ekonomikos, Miesto ūkio ir aplinkosaugos bei Miesto plėtros ir strateginio planavimo komitetai.

R. Mockus sako, kad svarstant sprendimo projektą Miesto plėtros ir strateginio planavimo, Finansų ir ekonomikos bei Miesto ūkio ir aplinkosaugos komitetuose buvo atkreiptas dėmesys į tai, kad sprendimo projekte pridėtoje lentelėje nėra nurodyta priemonės ,,Viešojo transporto stotelių įrengimas ir atnaujinimas“ lėšų poreikio matavimo vienetas (tūkst. Eur). Taip pat, Miesto ūkio ir aplinkosaugos komitetas pasigedo tikslumo dėl priemonės įgyvendinimo terminų pabaigos, nes sprendimo projekte pridėtoje lentelėje nurodytas įgyvendinimo terminas 2021–2030 metai, nors priemonė planuojama įgyvendinti per 2021–2022 metus. Miesto plėtros ir strateginio planavimo komitete buvo pasigesta papildomos informacijos dėl viešojo transporto stotelių įvažų bei schemos, kuriose vietose bus įrengtos įvažos. Informuoja, kad Savivaldybės administracija, išnagrinėjusi aukščiau minėtose komitetuose gautas pastabas, siūlo koreguoti sprendimo projektą – papildyti nauju 1.1 papunkčiu ir 1.2 papunktį papildyti pastaba po lentele. Taip pat, atsižvelgiant į komiteto siūlymą, Tarybos nariams yra pateikta planuojamų įrengti viešojo transporto stotelių įvažų aprašymą su schema.

V. Grubliausko siūlo apsispręsti dėl Savivaldybės administracijos siūlomų pakeitimų. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2018 m. rugsėjo 13 d. sprendimo Nr. T2-185 ,,Dėl Klaipėdos miesto darnaus judumo plano patvirtinimo“ pakeitimo:

„1. Pakeisti Klaipėdos miesto darnaus judumo planą, patvirtintą Klaipėdos miesto savivaldybės tarybos 2018 m. rugsėjo 13 d. sprendimu Nr. T2-185 ,,Dėl Klaipėdos miesto darnaus judumo plano patvirtinimo“:

1.1. pakeisti 5 priedo „Klaipėdos m. darnaus judumo veiksmų planas“ antraštės eilutę ir ją išdėstyti taip:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| „ | **Priemonė** | **2018 m.****tūkst. Eur** | **2019 m.****tūkst. Eur** | **2020 m.****tūkst. Eur** | **2021–2030 m.****tūkst. Eur** | **Siekiamas rezultatas 2021–2030 m. laikotarpiu** | **Finan-savimo šaltinis** | **Vnt. kaina tūkst. Eur** | **Ro-dik-lis** | **Mata-vimo viene-****tas** | “; |

1.2. pakeisti 5 priedo „Klaipėdos m. darnaus judumo veiksmų planas“ 1 uždavinio „Viešojo transporto plėtra“ 1.2.5 priemonę ir ją išdėstyti taip:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| „ | 1.2.5 Viešojo transporto stotelių įrengimas ir atnaujinimas | 190,0 | 406,7 | 558,6 | 700,0\* | Viešojo transporto stotelės atnaujinamos ir įrengiamos pagal darnaus judumo principus – su įvažomis, universaliu dizainu, paviljonais | SB, LRVB, ES-04.5.1-TID-R-514 | 61,84 | 30 | Stotelių sk. |

\*Reikalingas finansavimas įvažoms įrengti 2021 ir 2022 metais.“

2. Skelbti apie šį sprendimą vietinėje spaudoje ir Klaipėdos miesto savivaldybės interneto svetainėje.“

BALSUOTA: už – 24, prieš – 3, susilaiko – 1.

34. SVARSTYTA. Pritarimas projekto „Darnaus judumo priemonių diegimas Klaipėdos mieste“ įgyvendinimui

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos, Miesto ūkio ir aplinkosaugos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl pritarimo projekto „Darnaus judumo priemonių diegimas Klaipėdos mieste“ įgyvendinimui:

„1. Pritarti projekto „Darnaus judumo priemonių diegimas Klaipėdos mieste“ (toliau – Projektas) įgyvendinimui, teikiant paraišką Europos Sąjungos struktūrinių fondų finansinei paramai gauti.

2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – ne mažiau kaip 15 proc. visų tinkamų finansuoti Projekto išlaidų, taip pat finansuoti išlaidų dalį, kurių nepadengia projektui skiriamo finansavimo lėšos, ir projektui įgyvendinti būtinas, bet netinkamas finansuoti išlaidas.

3. Užtikrinti Projekto veiklų tęstinumą 5 metus po Projekto įgyvendinimo pabaigos.

4. Pripažinti netekusiu galios Klaipėdos miesto savivaldybės tarybos 2020 m. rugsėjo 24 d. sprendimą Nr. T2-205 „Dėl pritarimo projekto „Senamiesčio grindinio atnaujinimas ir universalaus dizaino pritaikymas“ įgyvendinimui“.“

BALSUOTA: už – 23, prieš – 1, susilaiko – 4.

35. SVARSTYTA. Sutikimas perimti valstybės turtą.

Pranešėjas – E. Simokaitis, Turto skyriaus vedėjas, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos, Miesto ūkio ir aplinkosaugos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl sutikimo perimti valstybės turtą:

„1. Sutikti perimti Klaipėdos miesto savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu valstybės įmonės Klaipėdos valstybinio jūrų uosto direkcijos patikėjimo teise valdomą nekilnojamąjį turtą:

1.1. Danės upės krantinę Klaipėdoje, unikalus Nr. 2100-2030-2016;

1.2. Danės upės krantinę Klaipėdoje, unikalus Nr. 2100-2030-2027;

1.3. dalį lietaus nuotekų tinklų Žvejų g., Klaipėdoje, unikalus Nr. 4400-2087-0146;

1.4. dalį vandentiekio tinklų Žvejų g., Klaipėdoje, unikalus Nr. 4400-2087-0168;

1.5. dalį lietaus nuotekų tinklų Žvejų g., Klaipėdoje, unikalus Nr. 4400-2087-0146;

1.6. dalį vandentiekio tinklų Žvejų g., Klaipėdoje, unikalus Nr. 4400-2087-0168.

2. Perduoti sprendimo 1 punkte nurodytą turtą, jį perėmus savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti juo patikėjimo teise.

3. Įgalioti Klaipėdos miesto savivaldybės administracijos direktorių savivaldybės vardu pasirašyti sprendimo 1 punkte nurodyto turto perdavimo ir priėmimo aktą.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

36.SVARSTYTA. Nešiojamųjų kompiuterių perėmimas savivaldybės nuosavybėn ir jų perdavimas valdyti, naudoti ir disponuoti patikėjimo teise.

Pranešėjas – E. Simokaitis, Turto skyriaus vedėjas, pristato sprendimo projektą.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl nešiojamųjų kompiuterių perėmimo savivaldybės nuosavybėn ir jų perdavimo valdyti, naudoti ir disponuoti patikėjimo teise:

„1. Sutikti perimti Klaipėdos miesto savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą turtą (priedas).

2. Perduoti sprendimo priede nurodytą turtą, jį perėmus savivaldybės nuosavybėn, sprendimo priede nurodytoms mokykloms valdyti, naudoti ir disponuoti juo patikėjimo teise.

3. Įgalioti Klaipėdos miesto savivaldybės administracijos direktorių savivaldybės vardu pasirašyti sprendimo priede nurodyto turto priėmimo ir perdavimo aktą.“

BALSUOTA: už – 29, prieš – 0, susilaiko – 0.

37. SVARSTYTA. Savivaldybės būsto pardavimas.

Pranešėjas – E. Simokaitis, Turto skyriaus vedėjas, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl savivaldybės būsto pardavimo :

„1. Parduoti V. G. Savivaldybei nuosavybės teise priklausantį 47,73 kv. metro ploto būstą Statybininkų pr. 30-(duomenys neskelbtini), Klaipėda, unikalus Nr. (duomenys neskelbtini), namo statybos metai – 1974. Kaina – 43 680,00 Eur (keturiasdešimt trys tūkstančiai šeši šimtai aštuoniasdešimt eurų 00 ct), iš jų 80,00 Eur (aštuoniasdešimt eurų 00 ct) – už būsto vertės nustatymą.

2. Leisti V. G. perkamą būstą Statybininkų pr. 30-(duomenys neskelbtini), Klaipėda, įkeisti kredito įstaigai AB SEB bankui (į. k. 112021238). Hipoteka įsigalios, kai su Klaipėdos miesto savivaldybės administracija bus visiškai atsiskaityta už perkamą būstą, sumokėta būsto kaina, netesybos ir įvykdytos kitos prievolės.“

BALSUOTA: už – 27, prieš – 0, susilaiko – 1.

38. SVARSTYTA. Turto perdavimas valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms.

Pranešėjas – E. Simokaitis, Turto skyriaus vedėjas, pristato sprendimo projektą.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms:

„1. Perduoti Klaipėdos miesto savivaldybei nuosavybės teise priklausančias negyvenamąsias patalpas Puodžių g. 4, Klaipėda (unikalus Nr. 2190-3000-7012, plotas – 264,61 kv. m), valdyti, naudoti ir disponuoti patikėjimo teise biudžetinei įstaigai Klaipėdos Juozo Karoso muzikos mokyklai.

2. Perduoti Klaipėdos miesto savivaldybei nuosavybės teise priklausantį negyvenamąjį pastatą Viršutinė g. 5, Klaipėda (unikalus Nr. 4400-5433-5930, plotas – 27,76 kv. m, pažymėjimas plane – 2G1p), valdyti, naudoti ir disponuoti patikėjimo teise biudžetinei įstaigai Klaipėdos vaikų laisvalaikio centrui.

3. Perduoti Klaipėdos miesto savivaldybei nuosavybės teise priklausantį pastatą – viešąjį tualetą Smiltynės g. 33, Klaipėda (unikalus Nr. 4400-2105-4662, pažymėjimas plane – 1H1p), valdyti, naudoti ir disponuoti patikėjimo teise biudžetinei įstaigai „Klaipėdos paplūdimiai“.

4. Perduoti Klaipėdos miesto savivaldybei nuosavybės teise priklausančias ir šiuo metu Klaipėdos miesto savivaldybės administracijos patikėjimo teise valdomas negyvenamąsias patalpas – bendruomenės namus su biblioteka Šlaito g. 10A, Klaipėda (pastato, kuriame yra patalpos, unikalus Nr. 4400-1240-1171, plotas – 65,23 kv. m), valdyti, naudoti ir disponuoti patikėjimo teise Klaipėdos miesto savivaldybės Imanuelio Kanto viešajai bibliotekai.

5. Perduoti Klaipėdos miesto savivaldybei nuosavybės teise priklausantį trumpalaikį materialųjį turtą – 8 vnt. juostinių atitvarų „Super Long 5 m“ (bendra įsigijimo vertė – 958,32 Eur) valdyti, naudoti ir disponuoti patikėjimo teise Klaipėdos miesto savivaldybės kultūros centrui Žvejų rūmams.

6. Perduoti Klaipėdos miesto savivaldybei nuosavybės teise priklausantį ilgalaikį materialųjį turtą – dviračių saugojimo konteinerius, kurių bendra įsigijimo vertė – 118 701,00 Eur, valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms (1 priedas).

7. Perduoti Klaipėdos miesto savivaldybei nuosavybės teise priklausančius pastatus, kurių bendra įsigijimo vertė – 2 047 634,91 Eur, valdyti, naudoti ir disponuoti patikėjimo teise biudžetinei įstaigai Klaipėdos miesto savivaldybės administracijai (2 priedas).

8. Perduoti Klaipėdos miesto savivaldybei nuosavybės teise priklausantį ir Klaipėdos miesto savivaldybės administracijos patikėjimo teise valdomą ilgalaikį ir trumpalaikį turtą (ilgalaikio turto bendra įsigijimo vertė – 46 791,70 Eur, trumpalaikio turto bendra įsigijimo vertė – 87 828,00 Eur) valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms (3 priedas).

9. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

39. SVARSTYTA. Klaipėdos miesto savivaldybės tarybos 2019 m. gegužės 30 d. sprendimo Nr. T2-142 „Dėl Klaipėdos miesto savivaldybės tarybos veiklos reglamento komisijos sudarymo“ pakeitimas.

Pranešėjas – M. Vitkus, Savivaldybės tarybos ir mero sekretorius. Aiškina, kad nutrūkus prieš terminą savivaldybės tarybos nario Audriaus Petrošiaus įgaliojimams, sprendimo projektu siūloma pakeisti Klaipėdos miesto savivaldybės tarybos veiklos reglamento komisijos sudėtį – iš šios komisijos sudėties išbraukti Audrių Petrošių ir įrašyti Arvydą Cesiulį.

V. Grubliausko siūlymu, bendru sutarimu, pritarta sprendimo projekto papildyti ir įrašyti A. Cesiulio pavardę.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2019 m. gegužės 30 d. sprendimo Nr. T2-142 „Dėl Klaipėdos miesto savivaldybės tarybos veiklos reglamento komisijos sudarymo“ pakeitimo:

„1. Pakeisti Klaipėdos miesto savivaldybės tarybos 2019 m. gegužės 30 d. sprendimą Nr. T2 142 „Dėl Klaipėdos miesto savivaldybės tarybos veiklos reglamento komisijos sudarymo“ ir 1.2 papunktį išdėstyti taip:

„1.2. Arvydas Cesiulis, Klaipėdos miesto savivaldybės tarybos narys;“.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 21, prieš – 0, susilaiko – 6.

40. SVARSTYTA. Klaipėdos miesto savivaldybės tarybos 2019 m. gegužės 3 d. sprendimo Nr. T2-121 „Dėl Klaipėdos miesto savivaldybės tarybos kontrolės komiteto sudarymo“ pakeitimas.

Pranešėjas – M. Vitkus, Savivaldybės tarybos ir mero sekretorius.

A. Ivanauskienė aiškina, kad nutrūkus prieš terminą savivaldybės tarybos narių Ligitos Girskienės ir Audriaus Petrošiaus įgaliojimams, sprendimo projektu siūloma pakeisti Kontrolės komiteto sudėtį – vietoje Ligitos Girskienės deleguoti Arvydą Vaitkų, o vietoje Audriaus Petrošiaus – Aidą Kaveckį.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2019 m. gegužės 3 d. sprendimo Nr. T2-121 „Dėl Klaipėdos miesto savivaldybės tarybos kontrolės komiteto sudarymo“ pakeitimo:

„1. Pakeisti Klaipėdos miesto savivaldybės tarybos 2019 m. gegužės 3 d. sprendimą Nr. T2 121 „Dėl Klaipėdos miesto savivaldybės tarybos kontrolės komiteto sudarymo“ ir 1 punktą išdėstyti taip:

„1. Sudaryti Klaipėdos miesto savivaldybės tarybos Kontrolės komitetą iš 10 (dešimties) narių ir patvirtinti šio komiteto narių vardinį sąrašą: Arūnas Barbšys, Saulius Budinas, Arvydas Cesiulis, Aidas Kaveckis, Elida Mantulova, Vytis Radvila, Viktor Senčila, Alvidas Šimkus, Arvydas Vaitkus, Alina Velykienė.“

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaiko – 2.

41. SVARSTYTA. Dėl Klaipėdos miesto savivaldybės tarybos 2019 m. gegužės 3 d. sprendimo Nr. T2-120 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo.

Pranešėjas – M. Vitkus, Savivaldybės tarybos ir mero sekretorius.

D. Paliūnaitė aiškina, kad savivaldybės tarybos sprendimo projektu siekiama pakeisti, atsižvelgiant į frakcijų siūlomas kandidatūras, Miesto plėtros ir strateginio planavimo komiteto ir Sveikatos ir socialinių reikalų komiteto sudėtį, naujiems tarybos nariams pradėjus eiti tarybos nario pareigas, o tuo pačiu pasikeitus ir komitetų sudėčiai. Taip pat, prašo leisti ištaisyti techninę klaidą sprendimo projekto 1.4 papunktyje ir vietoje „Vaida Žvikienė“ įrašyti „Vaida Raugelė“.

V. Grubliausko siūlymu, bendru sutarimu, pritarta siūlomam pakeitimui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2019 m. gegužės 3 d. sprendimo Nr. T2-120 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo:

„1. Pakeisti Klaipėdos miesto savivaldybės tarybos 2019 m. gegužės 3 d. sprendimą Nr. T2 120 „Dėl Klaipėdos miesto savivaldybės tarybos komitetų sudėčių patvirtinimo“:

1.1. pakeisti 1.2 papunktį ir jį išdėstyti taip:

„1.2. Miesto plėtros ir strateginio planavimo komitetas: Vidmantas Dambrauskas, Elida Mantulova, Andrius Petraitis, Vidmantas Plečkaitis, Viktor Senčila, Judita Simonavičiūtė, Alina Velykienė.“;

1.2. pakeisti 1.4 papunktį ir jį išdėstyti taip:

„1.4. Sveikatos ir socialinių reikalų komitetas: Kazys Bagdonas, Arvydas Cesiulis, Antanas Kontautas, Vaida Raugelė, Artūras Razbadauskas, Jurij Šeršniov, Alina Velykienė.“

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaiko – 0.

Posėdžio pabaiga – 2020-12-23, 12.00 val.

Savivaldybės meras Vytautas Grubliauskas

Savivaldybės tarybos ir mero sekretorius Modestas Vitkus

V. Palaimienė,

2021-01-05